Nuamhsaihnak I Thim Khawh Ning\nREL KA DUH Africa Holh Alur Amharic Holh Armenia Holh Aymara Holh Azerbaijan Holh Azerbaijan Holh (Cyrillic Cafang Hmanmi) Bashkir Holh Basque Holh Bassa Holh (Cameroon) Batak (Karo) Belize Kriol Biak Bicol Holh Boulou Holh Cebuano Holh Chichewa Holh Chin (Hakha) Chinese Cantonese (Simplified) Chitonga (Zimbabwe) Chitonga Holh Chitumbuka Holh Chiyao Holh Chokwe Holh Cibemba Holh Cinamwanga Holh Cinyanja Holh Colombia Kut Holh Cuban Sign Language Denmark Holh Douala Holh Dutch Holh Ewe Holh Fiji Holh Finland Holh Fon Holh France Holh France Kut Holh Ga Holh Galician Germany Holh Germany Kut Holh Grik Holh Guarani Holh Gun Holh Haiti Creole Holh Hausa Holh Herero Holh Hiligaynon Holh Hindi Holh Hungary Holh Iloko Holh Indian Sign Language Indonesia Holh Indonesia Kut Holh Ireland Holh Isoko Holh Italy Holh Javanese Jula Holh Kabiye Holh Kabuverdianu Karen (S'gaw) Kazakh Holh Kikaonde Holh Kikuyu Holh Kiluba Holh Kinyarwanda Holh Kirghiz Holh Kiribati Holh Kirundi Holh Kisi Holh Kongo Holh Korea Holh Krio Kurdish Kurmanji (Caucasus) Kurdish Kurmanji Holh (Cyrillic Cafang Hmanmi) Kwanyama Holh Kyangonde Lahu Holh Lai Holh (Tiddim) Lari Lhukonzo Holh Lingala Holh Lomwe Holh Luganda Holh Luvale Holh Malayalam Holh Malaysia Holh Malta Holh Mambwe-Lungu Holh Mbunda Mirang Holh Mixtec Holh (Guerrero) Mongolia Holh Moore Holh Myanmar Ndebele Holh Ndebele Holh (Zimbabwe) Nepal Holh Ngangela Nias Holh Norway Holh Nsenga (Zambia) Nyaneka Holh Okpe Otetela Holh Pangasinan Holh Philippines Kut Holh Poland Holh Portugal Holh Portugal Holh (Portugal) Quechua Holh (Ayacucho) Quechua Holh (Bolivia) Quechua Holh (Cuzco) Quichua (Chimborazo) Quichua (Imbabura) Romany (Northern Greece) Romany (Southern Greece) Ronga Russia Holh Samoa Holh Sango Holh Sena Holh Sepedi Holh Sesotho (South Africa) Seychelles Creole Holh Shona Holh Sidama Holh Silozi Holh Sinhala Holh Slovakia Holh Spain Holh Spain Kut Holh Sunda Swahili Holh Swahili Holh (Congo) Sweden Holh Tagalog Holh Tamil Holh Telugu Holh Tetun Dili Thai Holh Tigrinya Holh Tok Pisin Holh Tonga Holh Tshiluba Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Tuvalu Holh Tzotzil Holh Ukraine Holh Urhobo Holh Uruund Holh Uzbek Holh Valencian Vietnam Holh Waray-Waray Holh Wayuunaiki Holh Wolaita Holh Zambian Sign Language Zande Holh Zimbabwe Kut Holh\n“Nan tuahmi cu a dihlak in Pathian thangṭhatnak caah siter u.”—1 KORIN 10:31.\n1, 2. Nuamhsaihnak kan i thim tikah zeicah kan i ralrin a herh?\nTHINGTHEI pakhat kha na ei hnik lioah a thutnak zawn a ummi kha na hmuh hei ti u sih. Zeidah na tuah lai? Zei a si zongah tiin a dihlak in na ei lai maw? Na hlonh lai dah? Asiloah a thutnak zawn kha hlonh in a ṭhatnak lei kha na ei lai maw?\n2 Nuamhsaihnak cu, cu bantuk thingthei he aa lo. Nuamhsaihnak cheukhat cu a ṭha ko nain a tam deuh cu ziaza rawhralnak, zaangennak le khuachia thiamnak hna aa tel caah a thumi bantuk an si. Cucaah nuamhsaihnak naa thim tikah, “Keimah nawl a si. Ka duhmi paoh kaa thim khawh” tiah na ti lai maw? Asiloah “Nuamhsaihnak cu a dihlak in a ṭha lo” tiah dah na ti lai? Asiloah a ṭhalomi nuamhsaihnak kha hrial in a ṭhami nuamhsaihnak tuah awkah ralring tein naa thim maw?\n3. Nuamhsaihnak kan i thim tikah zeidah kan ruah awk a si?\n3 Kan dihlak in hrimhnak le nuamhsaihnak kan herh i a ṭhami kha i thim kan duh. Cucaah nuamhsaihnak kan i thimmi nih Jehovah kan biaknak zeitindah a hnorsuan khawh ti kha kanmahle kanmah kan i hal awk a si.\n“Nan Tuahmi cu a Dihlak in Pathian Thangṭhatnak caah Siter ko u”\n4. Nuamhsaihnak kan i thim tikah bawmtu a simi Baibal phunglam pakhat cu zeidah a si?\n4 Jehovah sin kan i pumpek lioah ka nunnak kha amah biaknak caah ka hman lai tiah bia kan i kam. (Phungchimtu 5:4 rel.) ‘Kan tuahmi cu a dihlak in Pathian thangṭhatnak caah kan siter lai’ tiah bia kan i kam. (1 Korin 10:31) Mah cu kan i pumh tik le phung kan chim tik lawngah si loin hrimhnak le nuamhsaihnak kan tuah tik zongah Pathian sinah aa pumpemi kan si tinak a si.\n5. Jehovah kha zei bantuk biaknak dah kan pek awk a si?\n5 Kan tuahmi kip cu Jehovah kan biaknak he pehtlaihnak a ngei. Mah kong kha Paul nih hitin a fianter: “Pathian sinah a nung in pekchanhmi raithawinak bantukin i pe tuah u.” (Rom 12:1) Jesuh nih hitin a ti: “Bawipa nan Pathian cu nan lungthin dihlak le nan nunnak dihlak le nan ruahnak dihlak le nan thazaang dihlak in nan dawt lai.” (Marka 12:30) Jehovah kha a zungzal in a ṭha bikmi pek kan duh. Hlanlio Israel mi nih Jehovah sin saram in rai an thawi tikah do a tlami saram kha an pek. Do a tlalomi saram in rai an thawi ahcun Pathian nih a cohlang lo. (Levitikas 22:18-20) Cu bantukin kan biaknak zong Jehovah cohlan lomi a hung si kho. Zeitin in dah?\n6, 7. Nuamhsaihnak nih Jehovah kan biaknak kha zeitindah a hnorsuan khawh?\n6 Jehovah nih “Keimah ka thian caah nannih zong nan thian ve awk a si” tiah a ti. (1 Peter 1:14-16; 2 Peter 3:11) Jehovah nih kan biaknak kha a thian lawngah a cohlan lai. (Deuteronomi 15:21) Ziaza rawhralnak, zaangennak le khuachia thiamnak ti bantuk Jehovah nih a huatmi thil hna kan tuah ahcun kan biaknak cu a thiang lai lo. (Rom 6:12-14; 8:13) Cu bantuk thil hna in nuamhsaihnak kan tuah ahcun Jehovah lung kan tong lai lo. Mah nih kan biaknak kha a thiang lomi le Jehovah cohlan lomi a siter khawh. Cun Pathian he kan i pehtlaihnak zong a rawhter khawh.\n7 A si ahcun nuamhsaihnak kha zeitindah fimkhur tein kan i thim khawh? Zei bantuk nuamhsaihnak dah cohlan khawh a si i zei bantuk dah cohlan khawh a si lo ti hngalh awkah zei Baibal phunglam nih dah a kan bawmh lai?\nṬhatlonak Kha Hua U\n8, 9. Zei bantuk nuamhsaihnak phun dah kan hrial? Zeicah?\n8 Tuchan ah nuamhsaihnak a phunphun a um. Nuamhsaihnak cheukhat cu Khrihfa nih cohlan khawh a si ko nain tam deuh cu cohlan khawh a si lo. Pakhatnak ah, kan hrial a haumi nuamhsaihnak phun kha i ruah hna u sih.\n9 Video, website, TV program, video game le hla tampi cu ziaza rawhralnak, zaangennak le khuachia thiamnak he aa pehtlaimi an si. A ṭhalomi thil hna kha a palh lomi le capo bantuk hmanhin an langhter tawn. Asinain Khrihfa nih cun Jehovah i a thiangmi phunglam he aa tlak lomi nuamhsaihnak hna kha ralring tein hrial a hau. (Lamkaltu 15:28, 29; 1 Korin 6:9, 10) Cu bantuk nuamhsaihnak hna kan hrial tikah ṭhatlonak kan huat kha Jehovah hmaiah kan langhtermi a si.—Salm 34:14; Rom 12:9.\n10. A ṭhalomi nuamhsaihnak kan i thim ahcun zeidah a cang kho?\n10 Asinain mi cheukhat nih zaangennak, ziaza rawhralnak le khuachia thiamnak he aa pehtlaimi nuamhsaihnak hna zoh cu a palh lo tiah an ruah. Hitin an ruah: ‘Mah cu zeidah a poi? Cu bantuk thil hna kha ka tuah taktak ṭung lo.’ Cu bantuk ruahnak kan ngeih ahcun kanmahle kanmah kan i hlenmi a si. Baibal nih hitin a ti: “Lungthin hi zeizong vialte nakin a zer bik, aho nih dah minung lungthin hi a hngalh khawh lai?” (Jeremiah 17:9) Jehovah nih a huatmi thil hna in nuamhsaihnak kan tuah ahcun mah thil hna kha kan huat tiah kan chim kho lai maw? Cu bantuk nuamhsaihnak hna kha kan tuah deuhdeuh ahcun mah thil hna kha a sawhsawh bantukin kan hun hmuh deuhdeuh lai. A hnuah cun kan chiaṭha thleidannak lungthin cu a der lai i a ṭhalomi thimnak tuah kan i timh tik zongah ralrin a kan pe ti lai lo.—Salm 119:70; 1 Timote 4:1, 2.\n11. Nuamhsaihnak kan i thim tikah Galati 6:7 nih zeitindah a kan bawmh khawh?\n11 “Mi nih a tuhmi cu a zun ko lai” tiah Baibal nih a ti. (Galati 6:7) A ṭhalomi thil aa telmi nuamhsaihnak hna kan tuah ahcun a hnuah mah thil kha kan tuah taktak khawh. Tahchunhnak ah, mi cheukhat nih nupa sualnak aa telmi nuamhsaihnak hna an zoh lengmang tikah anmah theng nupa sualnak an hun tuah ve. Asinain Jehovah nih nuamhsaihnak kha fimkhur tein i thim khawh awkah kan herhmi bawmhnak a kan pek.\nBaibal Phunglam Hmangin Biakhiahnak Tuah\n12. Nuamhsaihnak he aa tlaiin a ṭhami biakhiahnak tuah awkah zeinihdah a kan bawmh lai?\n12 Nuamhsaihnak cheukhat cu Jehovah duh lomi a si kha a fian caah kan hrial a hau ti kan hngalh. Asinain a fiang setsat lomi kong ah tah zeitin? Jehovah nih zoh khawh a simi, ngaih khawh a simi le rel khawh a simi tiin cazin a kan pe lo. Mah canah Baibal in cawnpiakmi kan chiaṭha thleidannak lungthin kha hmanter a kan duh. (Galati 6:5 rel.) Jehovah nih phunglam a kan pek, mah cu a hmuhning a kan cawnpiakmi a hrampi biatak kha a si. Mah phunglam hna nih kan chiaṭha thleidannak lungthin cawnpiaknak ah a kan bawmh. Cun Jehovah lung a lawmhtermi thimnak kan tuah khawh nakhnga ‘Jehovah nih tuah hna seh ti a duhmi’ kha hngalh awk zongah a kan bawmh.—Efesa 5:17.\nBaibal phunglam hna nih nuamhsaihnak i thimnak a kan bawmh\n13. Nuamhsaihnak he aa tlaiin Khrihfa pakhat le pakhat an i thimmi cu zeicah aa lawh lo? Asinain Khrihfa dihlak caah zeidah a biapi?\n13 Nuamhsaihnak he aa tlaiin Khrihfa pakhat le pakhat nih an i thimmi cu aa lo lai lo. Zeicah? Pakhat le pakhat kan duhmi cu aa lo lo. Mi pakhat nih a cohlanmi thil cu a dang pakhat caah cohlan khawh lomi a si men lai. Cucaah a ṭhami biakhiahnak tuah awkah Khrihfa dihlak nih Baibal phunglam kha kan zulh a hau. (Filipi 1:9) Baibal phunglam nih Pathian cohlanmi nuamhsaihnak hna i thim khawh awkah a kan bawmh lai.—Salm 119:11, 129; 1 Peter 2:16.\n14. (a) A caan kan hmanning he aa tlaiin zeidah kan ruah awk a si? (b) Paul nih Khrihfa hna kha zei ruahnak cheuhnak dah a pek hna?\n14 A dang ruah a herhmi pakhat cu nuamhsaihnak caah a caan zeizat dah kan hman ti kha a si. Mah nih nuamhsaihnak cu kan caah zeitluk in dah a biapit ti kha a langhter. Khrihfa a simi caah cun Jehovah biaknak hi kan nunnak ah a biapi bikmi a si. (Matthai 6:33 rel.) Asinain kan i ralrin lo ahcun nuamhsaihnak caah kan caan tampi kan hun pek khawh. Paul nih Khrihfa hna kha hitin ruahnak a cheuh hna: “Zeitindah kan nuncan a si ti kha ṭha tein i zoh u. Mihrut bantukin um hlah u, mifim bantukin um u. . . . Caanṭha nan hmuhmi paohpaoh kha ṭha tein hman i zuam u.” (Efesa 5:15, 16) Cucaah nuamhsaihnak caah kan hmanmi a caan kha rikhiah a hau. Pathian biaknak kha a zungzal in pakhatnak ah kan chiah a hau.—Filipi 1:10.\n15. Jehovah he kan i pehtlaihnak a hrawk khomi nuamhsaihnak in zeitindah kan i huhphenh khawh?\n15 Jehovah nih a cohlan lomi nuamhsaihnak hna kan hrial a hau ti cu a fiang ko. Asinain lungawṭawm in a kan umtermi nuamhsaihnak hna tah zeitin? Kan i ralrin a hau lai maw? Mah hi ruathmanh. Tlangcung na kai tikah chengpalang leiin na kal lai maw? Na kal lai lo. Na nunnak kha na sunsak ahcun ṭihnungmi lam kha na hrial ko lai. Nuamhsaihnak kan i thim tik zongah cutin a si ve. Baibal nih hitin a ti: “Na ke nih a lamhmi lam kha ṭha tein zoh.” (Phungthlukbia 4:25-27) Cucaah a ṭhalo tiah kan hngalhmi nuamhsaihnak lawng kha si loin kan caah a ṭha lomi le Jehovah he kan i pehtlaihnak a hrawk khomi a lomi nuamhsaihnak hna zong kan hrial a hau.\nJehovah Hmuh Ning Hngalh I Zuam\n16. (a) Jehovah nih a huatmi thil cheukhat cu zei hna dah an si? (b) Jehovah nih a huatmi thil kan huat ve ti kha zeitindah kan langhter khawh?\n16 Salm caṭialtu nih hitin a ti: “Ṭhatlonak a huami kha BAWIPA nih a dawt hna.” (Salm 97:10) Jehovah ruahnak le a intuarnak hna kha Baibal nih a kan cawnpiak. Na cawnmi nih Jehovah bantuk hmuhnak ngeih awkah zeitindah a ka bawmh khawh ti kha nangmahle nangmah i hal. Tahchunhnak ah, Jehovah nih “lihchim hmangmi lei, a sual lomi thisen chuahtu kut, ṭhatlonak khua a khangtu lungthin, ṭhatlonak lei i khulrang in a tlimi ke” a huat ti kha kan hngalh. (Phungthlukbia 6:16-19) ‘Nu le pa sualnak te hna,. . . siasal biak te hna le dawih le eih te hna,. . . nahchuahnak, thinhunnak,. . . ziar ngeihnak, zu ritnak, au khuannak le cu bantuk thil a tuahmi’ hna kha kan hrial hna a hau ti zong kan hngalh. (Galati 5:19-21) Mah Baibal phunglam hna nih nuamhsaihnak i thim tikah zeitindah aan bawmh khawh ti kha na hngal maw? Midang he kan um ah siseh, kanmah lawngin kan um ah siseh zeizong kip ah Jehovah phunglam kha zulh kan duh. (2 Korin 3:18) Kanmah lawngin kan um lioah kan i thimmi nih zei bantuk minung dah kan si ti kha a langhter.—Salm 11:4; 16:8.\n17. Nuamhsaihnak kan i thim hlanah zei bia dah kan i hal awk a si?\n17 Cucaah nuamhsaihnak naa thim tikah hitin i hal: ‘Kaa thimmi hi Jehovah he kan i pehtlaihnak cungah zeitindah huham a ngeih khawh? Ka chiaṭha thleidannak lungthin cungah zeitindah huham a ngeih khawh?’ Nuamhsaihnak kan i thim tikah a kan bawm khomi a dang Baibal phunglam cheukhat kha i ruah hna u sih.\n18, 19. (a) Paul nih Khrihfa pawl kha zeitindah ruahnak a cheuh hna? (b) Nuamhsaihnak i thimnak ah zei Baibal phunglam hna nih dah a kan bawmh khawh?\n18 Nuamhsaihnak kan i thim tikah kan lungthin chungah a ummi thil kha kan i thim. Paul nih hitin a ṭial: “A donghnak ah ka u le ka nau hna, nan lungthin kha a ṭhami thil le thangṭhat awk a tlakmi thil in khahter hna u: a taktak a simi thil, a sunglawimi thil, a hmaanmi thil, aa dawhmi thil le upat awk a tlakmi thil in khahter hna u.” (Filipi 4:8) Kan lungthin chungah cu bantuk a ṭhami thil hna kan rawn ahcun hitin kan chim khawh lai: “Ka kaa chung bia hna le ka lungchung ruahnak hna cu, nangmah cohlan awk tlak si ko hna seh, maw BAWIPA.”—Salm 19:14.\n19 Hitin i hal: ‘Ka lungthin chungah zeidah ka rawn? Baisikup asiloah puai ka zoh dih tikah lunglawmhnak le hrimhnak ka hmu maw? Lungdaihnak le a thiangmi chiaṭha thleidannak lungthin ka ngei maw? (Efesa 5:5; 1 Timote 1:5, 19) Jehovah sinah zalong tein thla ka cam kho maw? Asiloah lung nuam loin ka um maw? Kaa thimmi nuamhsaihnak nih zaangennak le ziaza rawhralnak kong hna a ka ruahter maw? (Matthai 12:33; Marka 7:20-23) Mah nih “hi vawlei kalning” in kal ve awkah a ka forh maw?’ (Rom 12:2) Kan bialehnak nih Jehovah he kan i pehtlaihnak fehter zungzal awkah tuah a herhmi kha hngalh awkah a kan bawmh lai. Salm caṭialtu bantukin hitin thlacam kan duh ve: “Santlailo thil kha biapi i ka rel sual nakhnga lo ka bawm.” *—Salm 119:37.\nKan Biakhiahnak cu Midang cungah Huham a Ngei\n20, 21. Nuamhsaihnak kan i thim tikah midang intuarnak kha zeicah kan ruah awk a si?\n20 Kan i cinken awk a simi, a biapimi a dang Baibal phunglam pakhat cu mah hi a si: “Zeipaoh kan tuah khawh ko, asinain zeipaoh hi kan caah an ṭhahnem dih lo. Ahohmanh nih kanmah ca ṭha ding lawng kha kan zoh awk a si lo, midang ca ṭha ding tu kha kan zoh awk deuh a si.” (1 Korin 10:23, 24) Thil pakhatkhat kha tuahnak nawl kan ngeih ruangah kan tuah awk a si tinak a si lo. Kan biakhiahnak cu unau pawl cungah zeitindah huham a ngeih lai ti kha ṭha tein kan ruah awk a si.\n21 Pakhat le pakhat kan chiaṭha thleidannak lungthin cu aa lo lo. Tahchunhnak ah, TV program pakhat kha zoh awkah na chiaṭha thleidannak lungthin nih a awnh men lai. Asinain mah TV program kha zoh awkah unau pakhat i a chiaṭha thleidannak lungthin nih a awnh men lai lo. Mah tikah zeidah na tuah lai? Zohnak nawl na ngei ko nain zoh lo awkah bia na khiah men lai. Zeicah? ‘Nan unau hna cung i sualnak tuah’ asiloah ‘Khrih cungah sualnak tuah’ kha na duh lo caah a si. (1 Korin 8:12) Zumtukhat unau pawl a tlukrilhter khomi zeithil hmanh tuah kan duh lo.—Rom 14:1; 15:1; 1 Korin 10:32.\n22. Unau dang nih thimnak an tuah tikah a tlarimi kan si kha zeitindah kan langhter khawh?\n22 Phundang in, na chiaṭha thleidannak lungthin nih zoh awk, rel awk le tuah awkah a awnh lomi thil pakhat kha midang chiaṭha thleidannak lungthin nih a awnh ah tah zeitin? Na unau kha na dawt ca le na upat caah nangmah naa thimmi kha i thim ve awkah na hnek lai lo. Mawṭaw a mawngmi pakhat nih midang a mawng vemi nih amah nakin rang deuh asiloah nuar deuh in an mawngh khawh ti le a thiammi an si ti kha a hngalh. Cu bantukin nangmah le unau pakhatkhat nih Baibal phunglam kha nan zulh ko nain nuamhsaihnak he aa tlaiin nan i thimmi cu aa lo men lai lo.—Phungchimtu 7:16; Filipi 4:5.\n23. Nuamhsaihnak ṭha tein i thim awkah zeinihdah a kan bawmh lai?\n23 Nuamhsaihnak ṭha tein i thim khawh awkah zeinihdah a kan bawmh lai? Baibal phunglam ningin cawnpiakmi kan chiaṭha thleidannak lungthin kan hman tik le unau pawl cungah zawnruahnak taktak kan langhter tikah ṭha tein kan i thim kho lai. Kan tuahmi cu ‘a dihlak in Pathian thangṭhatnak ca kan siter’ tikah kan i lawm lai.\n^ cat. 19 Phungthlukbia 3:31; 13:20; Efesa 5:3, 4 le Kolose 3:5, 8, 20 ah nuamhsaihnak i thim tikah a kan bawm khomi Baibal phunglam hna kha kan hmuh khawh.\nKhrihfa hna nih nuamhsaihnak an i thim hlanah hitin an i hal awk a si:\nMah nih Pathian he kan i pehtlaihnak kha zeitindah a hnorsuan khawh?\nKeimah thengte tah zeitindah a ka hnorsuan khawh?\nMidang tah zeitindah a hnorsuan khawh hna?\n1 JEHOVAH ZEITLUK IN DAH KAN DAWT TI KHA NUAMHSAIHNAK KAN I THIMMI NIH A LANGHTER\n“Nan tuahmi cu a dihlak in Pathian thangṭhatnak caah siter u.”—1 Korin 10:31\nNuamhsaihnak kan i thim tikah zeicah i ralrin a herh?\nSalm 11:5, 7; 34:14; Rom 12:9; 1 Korin 6:9, 10\nVideo, website, TV program, video game, hla le a dangdang ti bantuk tuchan nuamhsaihnak tampi ah ziaza rawhralnak, zaangennak le khuachia thiamnak hna aa tel.\nMarka 12:30; Rom 12:1, 2\nNuamhsaihnak nih hrimhnak a kan pek khawh asiloah Jehovah cungah zumhfek tein um awkah a harter khawh.\nJeremiah 17:9; Galati 6:7\nNuamhsaihnak cu kan cungah huham a ngei kho.\n2 NUAMHSAIHNAK KAN I THIM TIKAH BAIBAL PHUNGLAM NIH A KAN BAWMH KHAWH\n“Bawipa nih tuah hna seh ti aan duhmi hna tu kha tuah i zuam u.”—Efesa 5:17\nNuamhsaihnak he aa tlaiin a ṭhami biakhiahnak tuah awkah zei Baibal phunglam nih dah a kan bawmh khawh?\nSalm 16:8; Phungthlukbia 6:16-19; Galati 5:19-21\nZaangennak, khuachia thiamnak le ziaza rawhralnak ti bantuk Jehovah nih a huatmi thil hna kha kan huat ve awk a si.\nSalm 19:14; Filipi 4:8\nKan lungthin chungah a ṭhami thil kan rawn i mah kha kan ruah tikah Jehovah mithmai ṭha kan hmu lai.\nMatthai 6:33; Efesa 5:15, 16\nNuamhsaihnak caah kan hmanmi a caan he aa tlaiin kan i ralrin a hau. Jehovah biaknak cu kan nunnak ah a biapi bikmi a si awk a si.\n3 KAN I THIMMI CU MIDANG CUNGAH HUHAM A NGEI\n“Ahohmanh nih kanmah ca ṭha ding lawng kha kan zoh awk a si lo, midang ca ṭha ding tu kha kan zoh awk deuh a si.”—1 Korin 10:24\nNuamhsaihnak kan i thimmi he aa tlaiin midang hmuhning kha zeicah biapi ah kan chiah awk a si?\nPhungchimtu 7:16; Rom 2:21\nNuamhsaihnak he aa tlaiin Khrihfa pakhat le pakhat kan i thimmi cu aa khat men lai lo. Midang nih an tuahmi thimnak he aa tlaiin sualphawt canah kanmah tu kha a ṭhami thimnak tuah awkah kan i zuam awk a si.\nGalati 6:5; Filipi 4:5\nKan i thimmi cu kan chiaṭha thleidannak lungthin cungah huham a ngei, asinain pakhat le pakhat kan chiaṭha thleidannak cu aa lo lo.\n1 Korin 10:32; Filipi 1:10\nUnau pawl tlukrilhter kha kan duh lo caah nuamhsaihnak he aa tlaiin ralring tein kan i thim.\nBaisakup, Cauk asiloah Hla ti bantuk Nan Khammi a um Maw?


KNDF Pawl Nih Ralhrang Ceilak An Thah Hna Lawng Si Lo Tang Lei Ban Tuk In An Tuah Hna Ning Cu Lung Hmui Lawlaw – My News\nKNDF Pawl Nih Ralhrang Ceilak An Thah Hna Lawng Si Lo Tang Lei Ban Tuk In An Tuah Hna Ning Cu Lung Hmui Lawlaw\nadmin May 10, 2022 Leave a Comment on KNDF Pawl Nih Ralhrang Ceilak An Thah Hna Lawng Si Lo Tang Lei Ban Tuk In An Tuah Hna Ning Cu Lung Hmui Lawlaw\nRalhrang le KNDF Phu Fonh Kahdoh Nak ah Ralhrang lei minung 44 an Thih pin ah An Mawtaw 8 A Rawk Dih\nKareni peng chung, May thla a hmaisa bik zerhkhat chung ralhrang le KNDF kahdoh nak ah ralhrang lei in minung 44 an nunnak a liam. Cu lengah an mawtaw 8 meikhangh piak an tong. KNDF lei in ralkap pakhat nunnak a liam tiah theih a si.\nRalhrang hriamnam a chaan tu pawl mawtaw cu mipi ralkap KNDF hna nih an kah peng hna caah Pharuso peng le Bawlakhe penghnih karlak ah voi 13 kheng kahdoh nak a chuak. Ralhrang mawtaw 30 a run in aa zulmi hna cu KNDF nih an kah hna ii minung 44 an thi cun mawtaw 8 an hrawh piak hna tiah theih a si.\nCun meithal zuun 15 le hriamnam dang tampi an lak lengah a nungin ralhrang pahnih an tlaih hna tiah KNDF lei nih thawng an thanh.\nSAC RalhrangNih Uk Nak Hramhram An Lak Hnu Ah NLD Lu Tlai Pawl 900 Leng An Tuah To Hna Dan Tang Lei Ban Tuk In An Lang Ter Cang →\n← Kalay Peng Kah Doh Nak I Ram Caah Pasal Tha Pahnih An Nun Nak An Pek Ning Cu Ngeih Chia Tuk Si Ko


Mandalay Tainghmu KO Ko U Cu,Ma kyal Sin Thih Nak Ah Hrem Ding In Mipi Nih An Au Hnawh Cang – Onlinenungak\nMandalay Tainghmu KO Ko U Cu,Ma kyal Sin Thih Nak Ah Hrem Ding In Mipi Nih An Au Hnawh Cang\nU Ko Ko U hi tu lio Malay nawlngeihtu bik a si bantukin a sual chin caah a fanu American ummi hi dantat piak dingin mipi nih an auhhnawh cang hna. Ralhrang phu chungkhar cingla rualchan pawl nih U.S vanlawng lethmah a ngei lai dingmi le an chuahpiak lai dingmi cu Kawl mipi an lungre a theih tuk cang. A ran khawh chungin kherhlaihnak tuah ding le dantat piak dingah nawlnak an tuah hi a si. Credit :Irrawaddy\nKachin ramkulh Myitkyina university ah May 10 in sianginn kai an thok, sianghngakchia 160 leng ni fa te sianginn an kai>>>>>\nDVB Thawngla Tu Ko Min Ngio Cu pohmah 505(a) in Pyi thong inn ah nihin zaanlei sang ah thong kumthum thlak ding in bia an khiah>>>>>\nMinung Tlaih, Hem Le thah Lawng An I Za Ti Lo, Ngeihmi Thilri Zong Chuh Thluahmah A si Cang, Ralrin te Um Cio kan Hau, Nihin Ah Minung 30 Leng An Tlaih tan Hna>>>\nNihin Kachin Sate Cu khuaci Mui An Si Ko, KIA Le Ralkap Cu Hmunkip Ah Ceilak Te An I Kap Than i, A Cheu Cu>>>>>\nSagaing Ramthen Ah Thlakhat Chung te Lawngbak ah voi 14 I Kah Dohnak a Um i Cuah Cun Mithalo Lei Minung 50 Leng Bak te>>>>>


Kanpetlet Le Saw Khuapi Kar Ah Kahdohnak A Fak - News and Media\nChin ramkulh, Kanpetlet khuapi le Saw khuapi karlak ah SAC ralkap le tualchung hriamtlai kar kahdohnak a fak i hriamnam thazaang le minung thazaang ai dantuk ruangah tualchung hriamtlai a hliammi an tam tiah CDF Kanpetlet nih nihin April 22 chun ah lakhruak cathanh an chuah. Nizan April 21 ah SAC ralkap hna cu Saw khuapi in thazaang 60 leng in rallam 1.\nKanpetlet khupi in thazaang 80 leng in rallam 1 tiin rallam 2 i then i rallam an ser. Mizapi vengtu ralkap hna cu hriamnam thazaang a dantuk ruang le kaphnih rallam in an SAC ralkap nih an karceh hna caah a hliammi an tam tiah theih a si. Kahdohnak pehzulh in a fah chin caah mizapi nih Saw khuapi le Kanpetlet khuapi karlak ah tlunkal hrimhrim lo ding in ralrin pek nak cathanh an chuah. Crd – TCP


Mission – Page 2 – CBCUSA\nNizan October 13,2013 ah Chicago Chin Baptist Church(CCBC) ah Indianapolis in ICBM Revival team a kal mi hna aiawh in thawng kan thanh ve hna. Indianapolis ah hin CBCUSA chungtel Khrihfabu 6 kan um i pa hnih hna cu an i relrem thiam deuh lo caah Khrihfabu pali (ICBC,CEBC,ZCC le CCC) chungin mino 14 le…\nAtu lio hrawng CBCUSA ram chung i kan ca lutmi le chuakmi pawl cu thawngtha lawngte an si ko.Kan Bawipa Pathian nih thangthatnak vialte le sunparnak vialte cu co dih ko hna seh. Amen. Ca reltu vialte lungthin chung zongah nuamhnak in nan rak khat cio theu lai dah ka ti.Zeiruang ko ah dah asi…\nICBM Missionaries Training cu hlunghlai taktak in Nov. 21- 30, 2015 ni ah Hakha khua HBC hmun ah kan tuah. Paletwa in 34, Kanpalet in 24, Mindat in 5 le Gangaw in 4 an ra kho. ICBM a silo mi missionary 4 nih anmah TA in le Shimi tlang in pastor 2 nih an kan…\nICBM FIELD chung Lungkhai khua ah biakinn thar pakhat sak an lim cang. Zumtu hna thlacamnak cu Pathian nih an kan leh lengmang ko. Kan sin ah Thlarau Thiang in aa phuang zungzal ko. Kan tha nuam ko hna usih.\nCCOC Second Round kan rak timi kha International Chin Baptist Mission (ICBM) tiah kan thlennak kong cu thawng kan thanh cang hna. A cheu khat caah cun CCOC ti hi kan thinlung ah a cam tuk cangmi a si caah, a min thlen hi nan lung a fak ngai lai ti zong hi kan ruah…\nA Voi 6nak CBCUSA Civui Donnak Hla


Facebook '10 Year Challenge' Nih Zeidah A Chuahpi, Tihphan Ding A Um Maw? - THE CHINLAND POST\nFacebook ’10 Year Challenge’ Nih Zeidah A Chuahpi, Tihphan Ding A Um Maw?\nEditor-The Chinland Post: 2018 January 25|Atulio Facebook le Instagram ah a lar ngaimi ’10 Year Challenge’ hi zeidah a si? A chuahpimi thatnak le chiatnak a um lai tiah na ruat maw? Tihphan awk tah a si lai tiah na ruat maw?\nSocial Media a hmangmi na si ahcun, atulio a lar ngaimi le hawi nih an tuah ciomi cu a luan ciami kum 10 hmanthlak le nihin dirhmun hmanthlak tarti a si. Cucu, ’10 Year Challenge’ tiah a hung lar ngaingai. Facebook, Instagram le Twitter a hmangmi pawl nih hlan lio le a tulio tiah an tar ciomi hmuh ding a tam ngaingai. Cucu, tulio ah online ah a lar bikmi pakhat a si tiah kan ti khawh.\nHi capar nih aa timhmi cu ’10 year challenge’ nih a chuahpi mi thatnak le chiatnak kong silo in, zeidah Facebook a tuahtu silo ah, hi bantuk thil tuahtu nih an i timhmi langhtertu a si. Hihi, a fiangmi cu ‘Facial Recognition’ timi atulio ah, phone, computer le a dangdang digital camera nih siseh, social media software nih mi mithmai fawite in a hliah khawhnak le tlaih khawhnak caah a si. Ruahawk a ummi bel cu kanmah pumpak sining, hmanthlak le data pawl zeihmanh fimmi ngei lo in, social media ah kan thlah dihmi hi a si.\nHmanthlak hlun kum 10 a luan ciami le atulio sining tar hi a poi lo tiah a ruatmi tampi nih an timi kan hmanthlak vialte cu Facebook le Online ah a um dih ko cuta tiah an ti. Data vialte Online chung ah a um dih ko cang. Facebook nih kan hmanthlak vialte a ngeih dih ko cang caah a poi lo tiah an timi cu a si.\nA si, a hman! Facebook nih hmanthlak kan tarmi vialte a ngeih dih ko cang. Nain, zei ruang ah dah, Facebook ah atu bantuk hmanthlak tar ding hi ruahnak a chuah i, mi tampi tuah ding in a forhfial. Atulio hmanthlak le a luan ciami kum 10 hmanthlak tar hi a hrihawh? A hlan lio i tarmi cu a kum le caan he tha tein Facebook nih record a tuah dihmi a si ko. Thinphan awk a um lo dingmi a si ko ahcun, ziah Facebook nih a tuhnu pi ahhin, a hun larter, a tuahter than.\nA ruang vun zoh tuah hna u sih;\nTha tein hun ruat hmanh u sih; ‘Facial Recognition’ timi Seh nih mi mithmai hi a chingchiah khawhnak ding caah hin ‘algorithm’ hneksak an duhmi a si. Cucu, a felfaimi a chuah i zumhtlak a si khawhnak ding ahcun, mitampi sining kha an theih khawh a hau. Cucu, minung pakhat hi kum 10 a rauh hnu ah a mui zeitluk dah a thlen timi theih duh ahcun, minung tampi an i tel a hau. Cucaah, pumpak pakhat nih amah lungtho tein a tuah lawnglawng ah ‘Facebook, Computer le Seh’ lei nih an thiamnak an hneksakmi cu tlamtling ding a si hnga. Cu ruang ah atulio ah, a hun lar ngaingai mi a si i, kan nih a hmangtu pawl nih zeihmanh ruahlo in kan tar sawhsawhmi hi ruah ngai cu a hau hnga.\nCucu, minung kan sining ah, fialmi thil poahpoah hi a tuah kan i harh ngai. Kan huam tawn lo! Cucaah, lungtho tein tuah ding ah #10YearChallenge tiah an hun larter ngainak hi a si. Nain, Facebook a tuahtu le riantuantu pakhat sinak ah, kanmah nih kan tuahmi a si lo. Facial Recognition ‘computer nih mi mithmai’ a hngalh khawhnak a tuahtu pawl nih anmah ‘App’ hmang in an tuahmi a si. Cucaah, Facebook nih cun, ‘Facial Recognition’ cu mah tein phih khawh le on than ding ah kan chiahmi a si ko.\nHihi a thawknak taktak cu Amazon nih a tak in ‘real-time facial recognition’ hi 2016 in a thawk hnu ah a chuakmi a si. Cucaah, hihi Online kan hmannak ah thinphan dingmi le ralrin dingmi a si maw? Kan hmanthlak pahnih kum 10 a luan ciami kan tar tinak nih zeidah a chuahpi lai? A fawinak in cun, thinphan awk cu a um men hnga lo.\nNain, nihin thil sining zoh tik Minung hi a tak vawlei lawng silo in Digital World (online le chanthar seh thilri hmannak vawlei) he then awk tha tilomi dirhmun ah kan phan. Kanmah minung sining hmang in seh thilri hmanmi fimthiamnak a thancho chin khawhnak ding caah an i zuam cuahmahmi a si. A fawinak in, vawlei cung mirum pipi nih zapi zaran sining hmang in anmah thawnnak le rumchinnak hnga tu ah an kan hmanmi a si tiah thiamsang nih an ti. Anmah an hmuhmi hlawk chinchin nak tu a si ko.\nCucaah, kan ruah dingmi le hal dingmi tu cu mirum pawl nih kan sining, chuahnithla, umnak, tbk. ‘data’ an duhpoah i an hmanmitu hi fak deuh in ruah ding a si. Kan data hi tha tein an kan upat piak ding a si.\nCu vialte nak in a biapi deuhmi cu, Kanmah pumpak (social media hmangtu) hrimhrim nih kan sining ‘data’ hi kan upat ding a si. A fiangmi cu, kanmah hrimhrim nih Online ah kan sining hi kan zuar dih le phozar dih ding a si hrimhrim lo!\nCh: Kate O’Neil nih ‘Facebook’s ’10 Year Challenge’ Is Just a Harmless Meme—Right?’ timi capar a tialmi cherhchan in tialmi a si.\nPrevious Chin Ram Ah Khual Tlawn Himnak Ngunkhuai Cozah Nih A Tawlrel A Herh (Travel Safety Tax)\nNext Australia International Student Visa In Kal Duhmi Hna Nih Theih Awk


Mah Tluk I Kan Kawlram Pumpi Siseh Ram Dang Tiang In Kan Buai Lio Caan Ah Aung La Nsang le Shwe Eain Cu – Onlinenungak\nMah Tluk I Kan Kawlram Pumpi Siseh Ram Dang Tiang In Kan Buai Lio Caan Ah Aung La Nsang le Shwe Eain Cu\nVawlei cung minthang pakhat si i kan kawlram harhnak bik ton lio ah dai te, holh tein a um kho mi pahnih..An holh lo le dai tein an um cun ralkap an tan hna ti si ko!!. Zeitik hman ah thazang pek ti hna hlah u, uico ralchiat an si ko!!..\nAung La Nsang le Shwe Eain Si hi maw thazang rak pe hrim2 hla u ci.. Midang kan kawlram mithang pawl cu an holh dih cio mah hna pahninh hi cu fung in tuk te ding an si😡Laipa Lite\nThawngpang dang relchaap >>>>>>>>>>>


A Nicaan a luan cang, nain ka lung ah a taap peng mi a si\nMartyrs: Salai Ram Hngak le Salai Biak Tin Lian, Kawl ralkap nih Miakpi in (a thli tein) an kah hna ruang ah a nunnak a liam ve mi pasaltha pahnih hna philh lonak, upat peknak le sunlawihnak hi kumtin te sunglawi tein kan hman ve awk a si.\nNovember 19, 2014 ah KIA Sakhan, Laiza ah Traning a kai mi Tlangcung hriamtlia phu hna cu Kawl ralkap nih a thli tein Miakpi in an kah hna. Cu lio ahcun Pasaltha Salai Ram Hngak le Salai Biak Tin Lian zong an nunnak a liam ve.\nKha lio ahkhan Tlangcung hriamtlai dang hna zong an nunnak a liam len ve. Rakhine ralkap minung (8) zong an nunnak a liam ve. Pasaltha hna philh lonak le Upatpeknak cu Rakhine khuapi Sittwe ah Rakhine miphun nih an tuah mi ka hmuh, kum 6 a tling cang, nain a kum 6nak tiang zong ah kan hawidang nih cun upatnak le philh lonak caan sunglawi tein an hman piak peng hna.\nThantlang le Hakha khuapi ah tuah cu a si kho deuh lo ti a va si hmanh ah, CNF hmunram a simi khua pakhat khat tel maw, a si lo ah Salai Ram Hngak le Salai Biak Tin Lian an khua tal ah kan tuah pi peng hna awk a si. Rakhine zong an tuah ve lengmang ko tung, ziah Chin state ah kan tuah ve lo timi zong biahalnak a si fawn.\nAn mah pahnih, Salai Ram Hngak le Salai Biak Tin Lian lawng zong an si lo kho, CNF/A nih dothlennak a tuah cuahmah mi lamthluan ah pasaltha tampi nih thisen le nunnak an pek cang lai. Cu hna kong zong a thar mi mino le Chin mipi sin ah chimnak caan a um lengmang awk a si.\nNote: Mizei paoh nih zalong tein ruahnak chim relnak nawl kan ngei cio. Cu caah ka lung i a um mi te kha keimah pumpak facebook timeline te ah zalong tein ka tial ve mi asi. Credit: Salai Cung Dawt


Nangmah Nak In Upa Deuh He Nan I Duh Ahcun A Tanglei Bantuk In An Dawt Lai – Chin Model\nHomeUncategorizedNangmah Nak In Upa Deuh He Nan I Duh Ahcun A Tanglei Bantuk In An Dawt Lai\nNangmah Nak In Upa Deuh He Nan I Duh Ahcun A Tanglei Bantuk In An Dawt Lai\nNangmah nak in upa deuh pi he nan I duh ahcun a tanglei bantuk in an dawt lai.Nu cheukhat nih cun mahnak upa deuh pi he I duh kha an ning a zak. Cun I duh zong an duh theng lo Nain mahnak upa deuh he I duh a that nak cu a tanglei bantuk in an si hna. Mahnak upa deuh pi he I duh ahcun nangmah thi he nan I duhnak in an dawt deuh lai.Cun na duh ning zulh piak an timh zungzal lai.\nA ruang cu mahnak upa deuh cu cawmpiak zong an thiam I na zulh ding lam fiangte in an hmuhsak khawh lai. Cu caah cheukhat nungak pawl nih mahnak upa deuh hi an duhnak hna a ruang a si.\nA pakhatnak ah nangmah nak in upa deuh he nan I duh a si ahcun nangmah cu biapi bik ah an chiah lai. Zeibantuk thil a si zong ah caantha an pek lai. Cun na biakhiahnak cungah biapi in a chiah lai a mah a tuah duh mi nak in nangmah na tuah duh mi kha biapi ah a chiah lai. Cun nangmah nak in a upa deuh a si ruangah nangmah cu ngakchia bantuk in an zoh lai I an dawt lai.\nA pahnihnak ah thil fate tiang in an cawnpiak lai. Na duhmi thil chungah thiltha maw thilchia timi thleidannak na ngeih khawhnak ding tiang an cawnpiak lai. Cun na chiat ko lio hmanh ah ngaihthiamnak nun an ngeih lai. Sualnak na tuahsual hmanh ah Sory ka palh tiah na ti bak in an ngaihthiam lai naa nuamh thanhnak ding caah lam tampi kawl in an zohkhenh lai.\nA pathumnak ah nangmahnak in upa deuh he I duh a thatnak cu hnachuahnak thinlung an ngeih lai lo. Cucaah naa zalong lai. A ruang cu nangmah nak in upa deuh a si cang caah patling/nutling thinlung an ngei cang. Pakhat le pakhat cung I hnahchuah khi izumh lo a si. Mahnak in upa deuh a nutling, a patling cang mi hna cu an duhmi hna zong ah zumhlonak timi thinlung put an ngei ti lo. Nain an zumh ti hna lo bak a si ahcun midang he an I lo fawn lo.\nA pali nak ah mahnak in upa deuh he I duh a thatnak cu cawmpiaknak na ton zungzal lai. Pakhat le pakhat I cawnpiak timi I dawt ruang lawng ah I cawmpiak a si ton. An dawttuk ruang ah lamtha , lamding na zulh khawh nak ding caah an cawmpiak lai. Mahnak in upa deuh cu thiltha siseh thilchia a si ah an ton mi tampi a um cang caah an cawnpiak mi chung ah na zulh ding lamtha tampi ai tel lai. Na palhnak cung ah dinfelnak lei lam an hruai lai\nA panga nak ah nangmahnak in upa deuh he nai duh ahcun Upa deuh a si ruangah na duh mi cungah a lungsau lai. Nangmah nak in a thinsau deuh lai. Nangmah nak in Upa deuh a si ruangah a nau dawt bantuk in na duh mi an zulh piak lai. Na sual tuk ko hmanh ah an ngaihthiam khawh lai.


Adaling pa nih a tthen ruangah lungfak in Bamiton (Mitku sii) tlang 70 a din i a thi - Khuaruah Har News\nAdaling pa nih a tthen ruangah lungfak in Bamiton (Mitku sii) tlang 70 a din i a thi\nKan vawleicung thawngpang ngai hi thawngpang ttha hrimhrim theih awk a um kho ti lo. Facebook vun kau bak ah khin hmuh hmaisat cem mi cu accident, lainawn, tlaihhrem, zawtnak ruangah a thi mi tihmi thanwgpang lawng tein a khat dih cang.\nVawwleicung ahhin nungak tlangval ai duhmi tampi an um lio ah cheukhat pa cu nungak kha nupi caah duh lem theng lo in nuamhnak ca lawng ah a hmangtu tampi an rak um ve. Mah bantuk pa ruang ah khin nu tampi cu lungrawk in anmah le mah nunnak ai lai mi theih awk an um lengmang tawn.\nKachin ram ah tanghra kai lio mi nu le tanghra kai lio mi pa cu an i uar. Mah ticun caansaupi nuam ngai i an um lio hnu ah khin a dalingpa nih nungak dang daling a ngeih tak ruang ah a daling nu cu a then. Mah ruangah a daling nu lungfak in Bamiton(Mitku Sii) tlang 70 bak vawikhat ah a din adaling pa umnak Boda saung hmai bah a thi.\nMah Kachin hna sungtuai hi an min an langhter chihlo caah ka langhter khawh lo nak a si. Mah bantuk thil hi vawleicung ram kip ah a cang lengmang tawn mi a si. Minung ah hin kan i khat cio lo, cheukhat cu dawtnak lei ah fak taktak in lungthin ape mi an um lio ah cheukhat cu nuamhnak men ah hman ai timmi tampi an rak um ve tawn.\nMah bantuk minung lungrek ngei lo ruangah khin mi fanu dawt tampi cu lungrawk in mah le mah nunnak tiang aila mi an tampi tawnnak a si. Mah hna nungak a thil tawn hi April 27 ah khan a si tiah an langhter. Covid-19 ruangah hi tluk lungrethei i kan um lio ah mah bantuk thil hna tuah duhtu rak um ve ko cu a pawi taktak khi asi.\n← Breaking News: Ram an vaihnak ah a hawipa nih meithal nih akah sual ruang ah a nunnak a liam\nYangon North Dagon ah mipa pakhat hriamnam tam taktak he an tleih, ttihnung taktak khi a si →\nAmerican New Jersey Ah Meithal I Kahnak A Chuak Minung Paruk An Thi\nSalai Lungthli Tum Nih Hakha Ah An Vuak Mi Ngun Dawt Phaisa Ting Hnih A Bomh\nR.I.P: Kawlram Le Mizoram Ramri Duty Mi Sangau Nungak Pakhat A Nunnak A Liam\nPagan pura cungah nuva sualnak arak hmangtu hnacu upadi ningtein hrem ansi khawhnak dingah hlathlai cuahmah an si\nA Phi Hman Na Chuah Khawh Ahcun Math (Tinchia) A Thiam Bak Mi Na Si La


SALAI CEU BIK THAWNG LEHNAK HI SADUHTHAH SAWHSAWH A SI – The Chinlung Post\nSalai Ceubik thawng nih, Aleh nak hi cu, Saduh thah lawng Sawhsawh Asi, Mah bia leh nak cu Party kip nih kan duh dih mi Asi cio ko, kan duh mi hi, Ralkap kut ah Nihin ni tiang a um, Cucu, Miphun party men in lak khawh si lo, Alam um chun mi cu, 2020-2025 chung ah NLD nih tei nak a hmuh khoh ah cun, tukum Aug thla tuah mi NCA le 21 Century Conference chaih khan nak ah kan duh mi Pa 5 chung ah pa 4 hna tlak nak an neih mi hi,\nNLD nih hna tlak pi nak a neih mi hna hi, 2020 NLD nih tei nak Ahmuh ah cun, 2020-2025 chung Atuah pi khoh cem hnua lai Cucu Lam aum chun Asi, CNLD nih Chinram ah Zei tluk hmanh in tei nak va hmiu ko hmanh seh law, 2008 ning in cun Lam a um lo Hrimhrim, USDP te Chinchin he cun, ( Tuabi ) asi ko, Salai Ceubik thawng i Aleh nak cu, Saduh thah Sawhsawh Asi. Sangling Thantlang.\nSalai Ceu Bik Thawng cabia: Sayaci Tluang Za Thang sinah Bialehnak. Upatmi Saya Tluang, Nanmah bantuk upa lungfim(technocrat) pawl nih kap ttanhnak um lo tein ramkhel ah zapi lungfiannak (voter education) ca dingah atu bantuk in can pekin biahalnak nan hun kan tuah caah kan ilawm khun. Ahmasa bik ah kan hmuichon(slogan) a simi “MIPHUN COVO LAKTHAN DINGAH” timi kongah fianternak tawite ka hun tuah ta lai.\nPakhatnak ah miphun covo timi cu atlangpi cun mahte-khuakhannak (self-determination) kha a si ko i cucu federal phung kha kan ti duhmi a si ko. Pahnihnak ah ‘cucu zeiruangah dah lak than a herh?’ ti si ahcun miphun dang (asiloah) midang nih an kan chuh caah a si. A tawinak tein hun chim ahcun Mirang nih kum 60 chung an rak kan chuh/pen. Cu hnu ah kum 1948 ah zalennak kan ngah nain, cucu kan kut ah kir hlei loin midang kut ah a tla/taang than hoi.\nNan theih cio bang 1947 ah Pinlung Hnatlaknak kan tuah i 5nak ah “miphun cio mahte ukpennak tling” ngeih ding ti aa tel nain Kawl cozah a dotdot nih cucu an buar i nihin tiang an zal ah an isanh peng. Cu miphun covo cu khuakhirh than ding kan timi a si.Cucu CNF nih remdaihnak tuah dingin kum 2012 ah an rak luhka ah fiang tein an rak chim ko khah, “nan kan chuh mi kan covo rak kan pe tthan uh ti dingah kan ra” tiah. Cucaah CNF he kan nawrmi hi aa khat kan ti peng nak a si.\nMiphun Covo cu aho sinin dah nan laak tthan lai?” Lehnak: Acung kan chimmi ah khan a fiang ngai ko cang lai. Mirang kut in kan luat hnu kum 70 renglo kan miphun covo chuh kan si rihmi hi aho nih an kan chuh i aho zalchung ah dah a um tital cu kan ifiang dih ko hnga lo maw. Athlithup in an kan firpiakmi zong si lo cumu. Ralkap lawng puh awk a tha lo. U Nu democracy cozah (1948-1962) chan in aa thawk i Ne Win (1962-1988), Ralkap Uknak(1989 in 2015), NLD+Ralkap (2016 – 2020) ninin ni tiang. Cucaah fianghlang in chim ko ahcun “Kawl (cozah+ralkap)” sinin kan lak than lai. Ka nolh than lai Kawl Ralkap lawng puh lo ding. Ne Win ralkap cozah kai hlan in an kan chuh cangmi a si.\nMiphun Covo cu zeitindah nan laak lai? Lehnak: Thimnak ah teinak kan hmuh ahcun Miphun Covo cu atlawm-tam in kan ngah khawh ko lai. Ngah khawh nakin kan izuam ko lai. Asinain kan miphun covo dihlak (self-determination & federal) tling cu kanmah lawng cun kan la kho dih lai lo, kan lak khawh dih lai kan ti bal fawn lo. Tlangcung hriamtlai le tlangcung party le tlangcung mipi dihlak kan idirkamh lawngin kan ngah ding khi a si. Party pakhat le hriamtlai buu khat lawng nih ngah khawh dih ding a si lo caah. Hluttaw chung lawng zongin a ngah thlu ding si lo i remdaihnak cabuai (peace dialogue) lam in nawr ahau. Cu cabuai ah miphun party kan itel a herh zia kha Dr. Lianhmung Sakhong nih fiang tein a chim ko khah.\nMiphun Covo laaknak ah Caan zeizatdah nan rauh lai? Lehnak: hi Miphun Covo khuakhirhnak lamthluan kan kalpimi hi dothelnnak(revolution) a si i kum 70 leng a rau cang i zeican kan rauh rih lai kan thei lo. Hriamtlai nih a leng in meithal in an nawr i ramchung in party le mipi nih upadi tangin kan nawr ve— kan i tthuan. Pu Zing Cung nih a chim zungzal bangin hi lamthluan hi mipi dothlennak (people revolution) a si bantuk in Tlangcungmi pawl miphun ah kan ifuntom i kan tthawn deuhdeuh le kan ngah tuan deuhdeuh lai tinak si ko. Mizoram ngahmi miphun covo tluk tal hi cu tuanhngan ah ngah kan duh ko cang. Kanmah chan hi a hnubik kuanfang (the last bullet) si usih ti kan duh ko cang.\nCNLD nih Miphun Covo Lakthan Dingah 2008 Constitution remh hmasa hau nan ti maw? Lehnak: Kan miphun covo khuakhirh than nakding caah 2008-Phunghrampi remh hmasa a haumi a um i remh hau loin ngah khawhmi zong tampi a um ve ko. Kan chim cia bantuk in kan miphun mahte-khuakhannak (self-determination) caah a herhmi federal phung tling ngah nakding ahcun 2008 Phunghrampi cu remh hrimhrim cu a hau. Cu Phunghrampi remhnak cabuai ah Chin party kan itel lo sual ding belte phan awk a um. Nai ah NLD hruainak Hluttaw ah Phunghrampi remhnak cabuai ah tlangcung party dang an itel dih nain Chin party kan bau khah. NLD nih an remh duhmi dal 114 chungah tlangcungmi kan covo/duhmi pakhathmanh ai tel lo i atu an Manifesto policy 150 zongah pakhat hmanh aa tello tikah anmah lawngin a ngah lo cumu.\nPahnihnak ah Phunghrampi remh hau loin tlangcungmi kan covo lak than khawhmi, tuah khawhmi tampi an um ve ko. Voi tampi hihi kan chim cangmi a si ko. Tck, Chin Miphun Ni (CND) zung khar ni ah ser ding, Chin State ramri an kan enmi pawl khuakhirh than ding, Chin Act upadi fehter than i Chin nunphung (customary) vialte kilven ding, Kan biakinn pawl biaknak laisen ngah dih ding, Kokek thilmansung ngunkhuai thenphawtnak covo ngah ding, Nuhrin holh in cacawnnak (Mother Tongue Based Education System).\nMiphun Covo laak tthan dingah hin bochan deuhmi CNLD upa hna nih Chin State Hluttaw MP si ding hi zeiruangahdah papeek ngaiin nan i timh? Lehnak: CNLD nih cuka deuh papek ti theng si loin bawlung team pakhat bantuk in “annih hi hmaikal, annih hi bek, annih hi kawlbawh” tibantuk in CEC nih khaan a thiah(lineup) mi khi a si. NPT khual (အဝေးကွင်း) ah hmaisuang kawlsut dingah mino, ramdang hmuhton/cawnnak a neimi le a chimrel kho bak dingmi pawl Salai Myo Chit, Salai Nhgepi, Salai Van Bawi Lian, Mai Hung Yawng, Mai Nin Lin Htun le Salai Aung Lian tepawl kan chiah hna. Hi paihbual hi Kawl le tlangcungmi dang hna he kum 70 kan icil cangmi si i sau nawn kan inawr rih a hauh caah mino le vawleipi huap chimrel kho hi papek in lineup ah kan chiah hna.\nCun federal mahte-khuakhannak a muru cu mah le faiceukulh(အိမ်ကွင်း) ah mah tein i-uk kha a si caah Chin cozah buantual ah a lut dingin party hruaitu luban hna le cozah/bu hruainak lei hmuhton ngei deuhmi pawl tamdeuh kan chiah hna. Abik in USDP le NLD chan ah kan Chin cozah nih kan Chinram an suaksam tuk caah anmah nak tha deuh in kan tuah khawh timi kha kan mipi hmuhsak kan duh. Eihmuar tam ruangah siseh, rian an thiam lo ruangah siseh, miphun caah an duh a fah lo caah siseh, cozah term hnih chungah dollar billion khat leng cozah phaisa Laitlang a lutmi hi a khurka an kheng lo tuk i a vaivuanmi a tamtuk.\nCu lawng si loin cozah nawlngeihnak hmangin ramchung ramleng bawmhnak a lut ding hnga vialte project an siam khawh lo caah kan mipi an sung tuk. Kan Chin zatlang buu, mino buu, media pawl, NGO pawl le private sector pawl zong cozah nih a dirkamh lo caah an tthawng kho lo i miphun sernak hnu kan fual tuk.Cucaah kawl zong sut khawh, kawl zong kilven khawh dingin lineup tha tein kan suaisammi a si ko. Biahalnak dang tu khi cu zapi theih awk ah a neknawi deuhvak caah pumpak tuin kan i chimruah te lai aw. Kaa lawm. Upatnak he, Salai Ceu Bik Thawng, General Secretary, CNLD. (Biachap- NLD le USDP pawl zong biahalnak tuah ve hna awh.


The Voice Myanmar Season 3 Sangchin I Zuamawknak Hrang Ah Chinpa Salai T Lian A Tling Lomhpi Cia Hna Uh Sih (+Video) – Thechinlungnews\nThe Voice Myanmar Season 3 Sangchin I Zuamawknak Hrang Ah Chinpa Salai T Lian A Tling Lomhpi Cia Hna Uh Sih (+Video)\nPosted By: lian lian October 26, 2020\nThe Voice Myanmar season 3 hlasak i zuam nak cu zarhpi zan chiar tein an peh thluamah rih i,“Battle Round” dirhmun in an i zuam cuahmah lio October 25,nizan zong ah “Battle Round” hrang ah i zuam nak peh a si i, Chinpa Salai T Lian zong i zuam nak a peh thluahmah ding in, Coach R.Zarni nih thawngthanh nak a tuah.\nSalai T Lian cu Aung Paing Thu Naing he “Battle Round” ah ai zuam mi a si i Myo Gyi hla lar “Yain Kone Tan A Yin Nae Sone” timi hla an sak. Coach dang lakin Ni Ni Khin Zaw le Yan Yan Chan nih cun ai daw tuk mi an si tiin an chim i Coach Kyar Pauk nih cun Salai T Lian cu sangdeuh ah a chiah tiah a chim. An pahnih nih Coach R. Zarni team i a um mi an si ruangah an pahnih lakin pakhat lawng cu sangdeuh i zuam nak hrang Coach Ra.Zarni nih thimding a si i Cuti cun,Coach R.Zarni nih cun Salai T Lian cu sangdeuh i zuam nak caah a thim than.\nCuruangah Salai T Lian cu The Voice Myanmar season 3 hlasak i zuam nak “Knock Out” dirhmun zong ah a mui kan hmuh khawh rih lai. Culio ah Chinpa Salai Aung Pi le Chin nungak Zorina cu an i zuam kho ti loh an tla veve. Tu i dirhmun The Voice Myanmar season 3 sangdeuh i zuam nak hrang Chinpa Salai T Lian le Salai Taungpi cu an tling veve rih.\nSalai T Lian cu Music lei kal a duh ruang ah a chuahkeh nak Tayakung khua ( Letpanchaung zin ) cu 2013 kum ah a rak chuahtak cang i, Yangon ah umhmun a rak khuar. riantuan pah in a theitawk in music lei ah kar a hlang i Myanmar rampum pi huap hlasak zuam nak Eain Mat Sone Yar zong ah top 10 a rak phan cang mi a si. A pa cu Rev.David Mang Ling a si i a nu cu Thiang Len a si.\nKawl in Pathian thangthatnak hla pin ah Falam zong in hlasakmi a nei ngai cang i, a hlasakmi lakah “Thangthat” timi Album chungin “chun le Zan” timi hla cu mipi duh bak mi hla pakhat a si. Cupin ah Falam in Salai Thlapi i hla zong tuah ding a nei rih tiah thawngtheih a si.\nBe the first to comment on "The Voice Myanmar Season 3 Sangchin I Zuamawknak Hrang Ah Chinpa Salai T Lian A Tling Lomhpi Cia Hna Uh Sih (+Video)"\nAtulio Online Chung ah A Lartuk mi Kawl Pafa hna , A Pa nih Hin Ka Fanu A Si Ti A Thei Hnga Lo Maw ? A Fanu nih teh Ka Pa Tiah A Au Ngam Ve Ti Hnga Maw (+Video) December 1, 2020


President Trump A Rian thlaknak Kongah Zeitluk in Dah Tihnun Timi FBI Nih An Thanh Cang – Chin World News Evening\nPresident Donald Trump a dirkamhtu cheukhat nih meithlak he lamzawhnak tuah dingah timhlamnak an ngei men lai tiah an zumh. FBI nih an chimnak ah January 17 in January 20 kar ah hin US state 50 in President Trump a dirkamhtu hna cu meithal he Washington D.C an phan kho tiah an chim. President Trump cu democrats pawl nih an control mi hluttaw, House ah impeachment tuah ding in an chuahpi cang. House nih an pass lai i Senate ah an kuat lai. Senate ah senator minung 100 an um.\nRepublican le Democrats minung 50 veve an si. Senator Cheu thum, cheu hnih hnatlaknak lawng in President cu phuah khawh a si. Cucaah democrats nih Senate an phak pi zongah President Trump an phuah khawhnak ding lam a um lo. Senate meting cu January 19 lawng i thawk ding a si caah President a dinh caan le Joe Biden Inauguration a tuah ding ni cu 21 a si. Cucaah Senate zong nih impeachment tuah caan an ngei hlei ti lo. Cucaah democrat nih ram an dawt ahcun buai lo tein an kalpi a hau. President Trump zong nih dai tein ka chuak lai tiah a ti cangmi a si. Credit: Salai Lairamthang\nFalam In Kaang A Hnu Bik Thawng-Update


Chin Miphun Fangkhat Si Ahcun Kawl Miphun Fangkhat An Si Ve. By Salai Khua Kam – Chuncha News\nChin Miphun Fangkhat Si Ahcun Kawl Miphun Fangkhat An Si Ve. By Salai Khua Kam\nChin Miphun Fangkhat si ahcun Kawl Miphun Fangkhat an si ve. Democracy hruainak in term-2 a hung dih cang. USDP termkhat, NLD termkhat an kan hruai cang. Tutan termthumnak ahhin cun “Kawl Miphun Fangkhat” an si ahcun “Chin Miphun Fangkhat” kan si venak hi Union ram sertu miphun pakhat nih fek tein kan hmuh fiang a ttha.\nChin miphun ramkhel kan nupa dihlak hi “Chin Nationalists” an si dih ko nain term-2 chung Kawl hruainak tang in colh rih ko usih a timi nupa cheu um a si. Term-3nak zong hi Kawl tawi in cawl a duhmi kan um rih ko lai. Nain, an thinlung chung vun dap hmanh usihlaw “Chin Miphun Fangkhat” kan si ahcun “Kawl Miphun Fangkhat” lawnglawng an si ve timi hi an dirpi hrim cio ko lai ti ka zumh.\nDemocracy term-3nak ahcun Kawl nih an hrawh cuahmah mi National Customery Law, National Boundary, National Income Generation, Self-Determination for State, tbt a dirpi lomi cu khuaruah tthan a ttha ngai hnga. State Development budget, Centre Minister, State Minister, Hlutdaw.. tbt tinco duh le nawl ngeihnak duh men in term thumnak hi liamter ding a si ti lo.\nVawleipi nih a bawmhchanh lio caan Loan a pek lio caan hi man ngei tein hman kan thiam a herh. Term 3&4nak hnu hin cun Union rampi nih Loan cham lei caan a hun si cang lai caah Chin State chungah a fek mi Income Generation building pi sersiam khawhnak caanttha nih a kan liamtak nak hnga lo tei kan rialpiak hram ko u.\n2020 thimnak ah Chin State chung i teinak a hmumi hi zei party nan si zong ah ralring tein hmai kan norpi hram ko u. Cun 2025 thimnak caan a phak tik khi cu Kawl party tangah dor ti loin kan mifim dihlak “Chin Miphun Fangkhat” si ahcun “Kawl Miphun Fangkhat” an si ve i Chin Miphun cu 100% in miphun pakhat a tling mi kan si ti dirpi dih cang usihlaw lawmh a um tuk hnga!!! Catialtu: Salai Khua Kam\nAustralia Cingcing: Ram Hnihnak Ummi Chin Refugee Malaysia Le Delhi Caah Thawngpang Tha Taktak Mi A Kan Thanh


Siizung Pakhat Ah Puah Keh Nak Faktuk In A Chuah Ruang Ah Mizaw 19 Nunnak A Liam – Chin 11 News\nSiizung Pakhat Ah Puah Keh Nak Faktuk In A Chuah Ruang Ah Mizaw 19 Nunnak A Liam\nPosted By: Chin News July 1, 2020\nIran ram Tehran City chaklei ah a um mi siizung pakhat chung ah nizan June 30 ah khan siizung chung ah an chuah mi Gas pawl puahkeh nak a chuah ruang ah siizung chung mizaw 19 nunnak a liam pinah minung tamtuk nih faktuk in mei hliamhma an tuar hna.\nHi puah keh nak a chuahnak hmun hi tihnung ngai in meikhu an chuah len ko mi hna cu lamhla ngai in ISNA Media Agency pawl nih an zung in an rak hmuh hi a si. ISNA Media pawl cu a rannak in thawngpang fiang theih duh ah an kal tikah puahkeh nak a chuahnak siizung hi Sina Athar siizung a si I siizung chung ah an chiah mi Gas pawl cu mei nih a rak tlaih sual mi ruang ah siizung chung vialte mei nih a kangh dih nak hi a si tiah an chim.\nHi puahkeh nak ruang ah hin pa 15 le nu 4, an dihlak in minung 19 nunnak a liam hi a si I siizung chung ah an hman mi Gas dur pawl a puak mi ruang ah a si tiah siizung riantuan tu hna nih cun an chim. Gas puah nak ruang ah hliamhma faktuk in a hmu mi hna zong cu siizung dang ah Emergency in an thial cawlh hna. Cun hi siizung hi Iran ramchung Covid-19 mizaw pawl an zohkhanh nak hna siizung a si ruang ah minung tamtuk luh chuah lo ding ah police pawl nih ralrin an pek hna.\nIran ram hi Coronavirus nih faktuk in a phak ve mi hna ram an si ve I ramchung dihlak ah mizaw 225000 an um cang I cu chung ah a thi mi hi 10700 an si cang tiah cozah lei thawngthanh ning cu a si.


US Ralkap, Kum Khat Chung Hmanmi Phaisa Thazang – Chin Modern News\nPosted By: chinmodernnews December 3, 2018\nUS ram nih an ralkap thazang caah kum khat chung i an hmanmi phaisa thazang cu vawlei cung ram thawng a si vemi Tuluk le Russia zong nih an ram hnih komh hmanh in a banh an ban lo.\nVawlei cungah ram rum bik le ram thawng bik dirhmun ah a dir bantukin ralkap thazang thawnnak lei zongah hawinak in hmai a kal hmasami le phaisa thazang zong tam bik a hmangmi, vawlei cung ram vialte lakah global master an si.\nAmerican nih an ralkap thazang caah hman ding phaisa budget an suaimi cu kum khat chungah US $600 billion nak tam lengmang a si.\nTuluk ram nih kum khat chung i an ralkap thazang caah hman ding phaisa budget an suaimi cu a dang a tangmi ram pawl nakcun a tam deuh ngaingai ve nain US $216 billion lawng a si, US cu an zatceo hmanh an tluk loh.\nTihnung cem pawl ram ah chiah vemi Russia nihcun kum khat caah US $49 billion te lawng an hman. Cucaah US nihcun Russia hmanmi nakin a let 12 nak tam in an hman tinak a si.\nNihin kan vawlei pumpi ahhin US nih ram 177 ah a ralkap pawl a chiahmi hna hi minung 200,000 nak tam an si.


Bayern Munich cu Bernabeu ah sungh ding in an ra hrimhrim lai lo – LAICOMM\nBayern Munich cu Bernabeu ah sungh ding in an ra hrimhrim lai lo\nReal Madrid club ah coach a tuan mi Zidane nih Champion League Simi Final ah an ral a si mi Bayern Munich cu a thangthat hna i an mah he kan i tonnak ah a luan cia record pawl nih thathnem nak a chuah pi lai lo. Real Madrid le Bayern Munich cu Champion League semi final a voihnih nak cu Santiago Bernabeu Celtuar ah an i zuam than cang lai.\nChampion League kum (3) peh tiang lak dingin timhtuahnak a ngei mi Zidane nih Bayern Munich nih minutes (90) chung ah harnak tampi a kan pe kho tu ding zanglek minung thatha a ngei mi an si pin ah tih nung taktak mi zong an si fawn.Tu zaan kan i celh ding kong ah Zidane nih “Anmah nih Champion League semi final lonh in Final phak khawhnak ding ruahchannak tampi an nei rih. An nih cu a thawnglian mi an si pin ah zanglek minung thatha a ngei mi an si caah tih nung taktak an si fawn. Cun Bernabeu ah harnak zei hmanh pek lo in cun an kan um hrimhrim lai lo” tiah Bayern Munich cu a conglomh hna.\nReal Madrid le Bayern Munich cu Champion League a hnubik voi (6) tiang a tong mi an si i Real Madrid nih an rak tei deuh hna. Bayern Munich cu Real Madrid he an i ton fa te inn a tin lenmangmi an si. Semi Final voi khat nak an i celh nak ah Real Madrid nih (1-2) in an rak tei hna.\n“Goal tuan te in khumh khawh kan i zuam lai, a voi khatnak kan i celhh ah a thabik in kan rak i celh kho i, a tu zong a thabik in celh than ding in timhtuahnak kan ngei cang tiah” a chim chap. Real Madrid lei ah cun Carvajal lawng a khong mi a si.\n“Ka nau le pawl cu (Substitution) a Yian ah thu hna hmanh seh law chuih ding caah ready tein timhcia an si dih ko. Thaizing caah timhtuahnak tlawm te lawng kan ngei cang i zei dah kan tuah khawh lai ti cu a rauh hlan an nan mit in nan hmuh te ko lai tiah” Zidane nih a ti.\nPrevious Frience Ram ah Europa League cu Arsenal fans pawl caah lakpiak dingin Petit nih Arsen Winger sinah forhfialnak bia a chim\nNext Barcelona nih Laliga ah Teinak an hmuhmi chungin 36% teinak an hmuh cu Messi thawng in a si\n“C.Ronaldo cu a hlanbantuk in a cawlcangkho ti lo” Graeme Souness’s\nReal Madrid nih zuar hna seh tiah a duh piakmi zaanglek pa (5) cu Ronaldo nih a chim\nVoikhat te hmanh sungh lo in avoi (25) nak Laliga Champion a co tu Barcelona\nSalah nih Golden Boot a co cang\n2018 chungah Ronaldo nih a tuahmi khuaruahhar pa (10)\nCopyright © 2016. Created by Dennis Ram Peng Thang. Powered by CHIN IT.


Pu Trump duhning in, sullam loin a nawl ngeihnak hmang sehlaw, hmailei political career pi a rawk thai kho. – Hakha Cherry\nPu Trump duhning in, sullam loin a nawl ngeihnak hmang sehlaw, hmailei political career pi a rawk thai kho.\nPu Trump duhning in, sullam loin a nawl ngeihnak hmang sehlaw, hmailei political career pi a rawk thai kho. Minung tampi nih an uarnak le an zumhnak a tla lai. Amah cu Kum 61 lawng a si rih. President hna aa cuh kho ding a si rih fawn. Khat lei in, a Pu Trump hmai a zoh pah lai. TRUMP dirpitu hna hi hmailei ah ka herh te hna lai timi zong a ruat chih fawn hnga. Asinain, amah dignity a ruat lai. Sullam loin Nawlngeihnak hmang a duh fawn lai lo. Tuzan cu tthathi zong in, ihngilh thiam dawh a si lo.Credit-Zasang Cinzah\nGeorgia U.S. Senate Runoffs thimnak hnubik update.\nA tang news article hi New York Times nih an von ttialmi, a fiannak zawn te ka copy. Mirangca a rel kholomi caah, a tawinak in ka von ttial tthan lai.


2020 Democrat Logo Le Satanism Logo An I Khat Dih Ngawt – Myanmar Chin\n2020 Democrat Logo Le Satanism Logo Zoh Hmanh An I Khat\nCompany pakhat Minsak nak le asinak hi logo zoh tikah tampi cu theihfian a fawi. An company sullam nih a chi. Logo a biapit zia cu zapi caah chimhfian aherh mi a si theng tilo. An Logo nih an ziaza le an i tinh mi le an i hmaithlak mi a fian ter ngai ko.\nCu ve bantukin 2020 Democrat party nih official logo an hman mi hi satanism logo he an i khat dih dengmang ko. A sullam an i fang hnga dik maw ti zong theih cu a si lo. Kan theih lo mi sullam a ngeih kho.\nAn nih Democrat pawl cu GOD timi pohpoh hlawnh dih a tum tu party an si i a tutiang cu Khrihfa caah a tha bak lo ti khawh a si ko. Hi ko buin na tanh mi hi nai chek ahau.\nAn logo le Satan Logo bantuk he ai loin an cuanter mi hi a sawhsawh cu a si bak lailo.\nNihin Ahcun Kan I Duhdawt Nak Kum 4 A Tling CangHnga, Nii Khat Te Hmanh Kan Philh Bal Lo( Nilen Parmawi)\nLaipa caah Nilen Parmawi ba tuk duhdawtnak angei mi a tha bik . Amak lawlaw👇👇\nKan ralkap CNA a daw lo mi politician nih miphun ka dawt an ti cu zumh awk a har ngai.(By Salai Tin Maung Win)\nTulio cu Mi phun le Ram na dawt ahcun kan dir pi mi party kha VOTE uh timi a tam ngai. Mi phun pakhat nih cun mah ram a ngeih caah miphun le ram tiah komh in kan chim tawn. Cubelte cu party politics nih cun ramchung khuasa rammi👇👇👇\nMyanmar Palik Tampi Nih NLD Vote Ding Ready An Si Cang\nNLD nih teinak a thlir than ko lai, Palik le ralkap chungkhar hmanh nih pi Suh le NLD cu an uar tuk ti a si. A sinain Ralkap chungkhar tampi cu NLD uar ruangah harnak an tong👇👇\nPalik Tampi Nih NLD Vote An I Tim Cang\nUpa Ngai A Si Cang Mi Dr.Hmuh Thang Hi Kianh Kai Tim Lo(LTT)\nNgkachia te ka si nain Dr. Hmuh Thang hi kianh kai tim lo,A ruang cu👇👇\nDr. Hmuh Thang Hi Kiah Kai Tim Lo(By Salai Lungthlitum)\nChina Nih Vawlei Chung KuaChungah Tilawng A Chiah Mi Vancung In Hmanthlak Ah A Lang


Mawtaw Aa Cit Ve Mi Nih An Chim Mi. – KAWLTU NEWS\nMawtaw Aa Cit Ve Mi Nih An Chim Mi.\nNovember 22, 2021 November 22, 2021 kawltunews\n(A tanglei bik ah a video um lai) Tuni kan unau minung pa5 accident in an thih nak kong he pehtlai in Mawtaw a cit ve mi nih an accident ning an chim. Mawtaw a cit ve mi pakhat nih a chim ning ahcun an accident hlan deuh bak hin “mawtaw aa kawi ning cu a va dik lo ve” tiah a chim. Hi bia a chim khawh bak hin lam kikawi lam thlang lei ah an accident colh hi a si. Brake Fail ruang ah hi mawtaw hi a accident si lai tiah mawtaw aa cit mi nihcun an chim.\nRIP : Kan Unau Minung Pa5 Mawtaw Accident Nak In An Nunnak A Liam.\nA poi tak tak. Hi bantuk in kan unau Mizo cungah thihnak a tlung hi a poi tuk hring hran ko. Mizoram Aiduzawl mawtaw(pickup) cu a accident caah mawtaw aa citmi minung 5 an nunnak a liam i minung 13 nih hliam an tuar. Hi mawtaw chung i aa cit mi vialte hi Aiduzawl khua pin te i Rabung khua ah mithi vui dingin a kal mi hna an si.\nAiduzawl khua in Km3 lawng i hla simi Rabung khua ah Pu Mahera fapa ruak vui dingin mawtaw khat in an kal hna. Ruak vui dingin a kalmi hi bantuk in an mah lehlam an ruak vui a hau ko cu a poi tuk hring hran ko.\nMawtaw(Pickup) accident nak in a nunnak a liam mi hna cu 1.F.Laldinga 2.Lalsawta 3.Zahliri 3.Lalruatkimi Le 5.Zonunsangi hna an si. Hi bantuk in mi ngeihchiatnak hrawmpi dingin a kalmi an nunnak aliam hi cu a poi tuk hring hran ko. Bawipa nih mithi chungkhar hnem hram ko hna seh.\n← Ralhrang Nih Hin CNA Ralkap Cu An Rak Ttih Bak Ko Hih.\nRIP : PDF-Kalay in Mino Pahnih Nih Ram Caah An Nunnak An Pek Than. →


Sui Thantlang Mipi Kan Zaam Viar Ne Lai Maw — Chin Miphun Tlangau\nKan Zaam Viar Lai Maw?2021 September 7 ah NUG nih D-Day an thanh. Cu le cangka chungkhar tampi nih Thantlang khua an chuah tak. Mizoram hna ah ai chekmi an tam ngai ngai. Sang cheukhat cu king duam in a um. Ka hawi le tampi nih nan zaam ve lai maw tiah an ka hal. Zaam ding le um dingah lungrethei mi kan tam ngai.\nAhohmanh kan si ah mawh i phurh ding a si hnga lo.Khua ka ruah mi cu ral tei kan duh ahcun kan zaam lo ah a ttha. Kan khua cio ah um dih a hau. Mah le sining le ti khawh tawk in kan doh cio a hau. Kan zaam viar ah ramtang kan nau le hodah rawl pe hna lai? Khoika dah eidin an lak lai? Aho nih dah rallokap cawlcangh ning thawng a thanh hna lai?\nTutan dothlennak hi pumpululh team he ka tahchunh tawn. Pumpululh chuih nak ah hmai kal an tthat tluk te in hnu kham an tthat a hau. Hmaikal cu CDF. A lai kal ah CDM. Hnukham hi Mizapi kan si hnga. Hmai ah a kal mi kan nau le hnu lei in fektthup kan dirkamh hna lo ahcun goal an sut kho lai lo. Ral kan tei kho lai lo. Hnu Lai Hmai i rual tak tak a herh tuk.\nKan pupa chan Pu Lal Luai te hna cu ralhmai ah Thantlang khua an rak zaam tak lo. An neih mi hriamnam hmang in an rak doh hna. Kan pu le keneh zulh cu kan hau. Ral teinak a si lai. Kan dihlak te ann ruangkhat le lungrual te in um ti caan le hmai nawr ti caan a si. Khoika zaam hmanh hi himnak an si lo. Pathian tu cungah cawi usih!


NLD Party In MP Aa Cuh Dingmi Hna Cu Party Nih Phaisa Kan Bawmh Hna Lailo Tiah An Ti Hna! – Chuncha News\nNLD Party In MP Aa Cuh Dingmi Hna Cu Party Nih Phaisa Kan Bawmh Hna Lailo Tiah An Ti Hna!\nA ralaimi november 8. zarhpini i ramkomh bu Myanmar cozah thimnak ah NLD party in MP aa cuh dingmi hna cu Party nih phaisa bawmhnak kan pe hna lai lo tiah NLD in biachim kho Monywa Aung Shin nih a chim.Myanmar thimnak phung ning ah MP aa cuh dingmi nih a tambik 10. million (ting100) kyat lawng Campaign tuahnak caah hman khawh a si. Cunak tam an hman ahcun tazacuai khawh a si, tiah Aung Shin nih cun a chim.\nNLD nih 2015 thimnak caah Chin State i an Party cu 1.million kyat an rak bawmh hna.MP U hawi Tin (Wuitin) nih 2015 cozah thimnak ah 8.million kyat a rak hman i tutan cu a tamdeuh in hman ai timhnak kong Myanmar Times ah a chim.”Phaisa kong ah harnak cu ka ngei. Asinain kan ngeihchiah zeimaw cu MP i cuhnak Campaign caah zuar a hau ko lai.” tiah a chim i a si khawh ahcun an party nih kan bawm hna sehlaw a ttha tiah a saduhthah a chim chih.U Hawi Tin hi Rakhine i AA nih thla zeimawzat an tlaih hnu ah an thlah tthan mi a si.\nThawngpang dang relchap<<Chin ramkulh le Biaknak Zalonnak (Ruah-awk); Ralkap chan in Kawlram ah mitlawm-u biaknak namneh le thleidan kan ton cu kan theih dih. US cozah zong nih nihtin tiang Kawlram cu vawleicung ah biaknak zalonnak a um lonak ram tlawmte a thimmi ah Iran, North Korea, China he aa tlang in kan min a tar rih ko.\nMission riantuantu tampi an rak hrem hna i thong an rak thlak hna. Kan vailamtah tung an hrawh i zalongte in pumhnak nawl le civui tuahnak an kan kham. Cozah bawmhnak in pura le sianginn tu an sak. Ngakchia hramhram in an biaknak ah an luhter hna. Biaknak zalonnak kong ah a aupimi Pastor tampi an hrem hna. Thong an thlak hna.Democracy chan kan phan i USDP a kai tikah zeihmanh aa dang lo; Biaknak thleidannak a si mi Upadi phun (4) an ser. Hakha ah vailamtah tung phawi an timh (mipi doh ruang ah an ngol). Hlawhtling thlacamnak hmunh a tuahtu cu thringram upadi in taza an cuai hna. NLD chan a phan tikah Chin rakulh in Chief Minister, Hluttaw haotu le Minister tamdeuh cu Khrihfa an si caah cozah zung ah thlacamnak an ngei. Cozah nih puai an tuah tikah Pastor cu thlacam tu ding ah an sawm hna. Asinain biaknak zalonnak le Khrihfa intuarnak cu an dirhkamh taktak lo.\nUSDP chan ah sermi upadi cu nuhrin covo phu hna nih an doh nain an remh hlei lo. Chin ramkulh cozah sin ah zatlangbu le biaknak bu nih Chin Khrihfa biakinn le hmunhma hna cu biaknak min in tawlrelpiak ding ah chimh an si nain an tuah (ngam) lo. Buddhist hmunhma lawng biaknak min in vawlei hmunhma an pek hna i Khrihfa cu an kan pe lo. Rakhine, Sagaing le Magwe ramthen hna ah hrem a tongmi Khrihfa hna cu an chanh hna lo. A hremtu hna upadi ning in dantatnak an tuah hna lo.\nDemocracy ram ah Ministry of Religious Affairs (biaknak ministry) um awk a si lo timi cu Thura Aung Ko cu Minister an pek i an pehzulh thiamthiam. Kanpetlet um Khonumthung ah vailamtung a phunmi hna cu thingram upadi in taza an cuai hna. CBC nih Shalom Project in Mindat ah Chin mi dihlak lungrualnak caah Conference a kawhmi cu CNF an i tel ti ruang ah an kham hna. CNF kan i tel than lai lo an ti zong ah a pe duh taktak hna lo.\nBiaknak zalonnak timi hi pumpak in thlacam khawh, pumh khawh le puai tuahnak ah Pastor thlacam sawm in a dihmi a si lo. A muru taktak cu zalongte in biaknak nawl pek hlei ah kan biakinn hmunhma biaknak min in pek, kan biaknak ah aa pehtlaimi vailamtung hna zalongte in phunter, missionary rian zalongte in tuanter i harnak an ton sual ah upadi in kilkamh, Buddhist le Khrihfa covo aa ruangte in pek le upadi in kilhkamh hi a si. Cucu vawleicung nuhrin covo cathanh article (18) zong ah fiangte in aa tial.\nA taktak ah kan miphun sinak muru – kan biaknak, kan ca, kan holh le kan nunphung cu miphundang nih thanchoter le sunlawih hi an duh taktak mi a si lo. An kan uk khawhnak hnga kan miphun muru thlaupiak le a lam tampi in ‘mit, ruahnak le hmuhning’ pialter hi an i zuam zungzal.Kanmah cio zong nih Kawl hi uk hna usih law – anmah biaknak, nunphung le caholh thanchoter nakin kanmah biaknak le nuphung le caholh ah paihter hi kan duh deuh ve men ko hna lai. Cu bantuk a um lo nak caah Democracy le Federal phung ser kan duhmi hi a si. Aa dang mi miphun le sinak kha pompiak in aa ruang in covo pek hi kan duh dih.Chin miphun kan sinak muru a tlau lonak ah zawn a ruat tu taktak cu Chin miphun le Chin mi lawng kan si ko. “Kan temtuar tikah midang nih an kan chuah hnawh lai lo.” “Thisa khat cu thisa khat cingcing kan si zungzal ko lai. Chin mi le Chin ram caah cun Chin miphun si ko usih. Chin miphun le Chin ram cu Chin mi nih uk ko seh, hruai ko seh!\nCatia;ltu: Salai Van Bawi Lian (Martin)\nKan President Trump Hi Tihnung A Si Cang! Thluak Tlau Pa Biden Dirkamh Mi An Tam Chin Thluamah\nKamlo:Dr.Ngun Cung Lian Chin State Chief Minister Si Ning Law


April Ni 1 Ah Tahankhuapi Chung Mipi Tamnakbik, Bazar Pawng Ah Inn 4 A Kang, A Hliam Mi. – Chintanbo\nNihin, April 1 zaanlei sml 3:30 hrawng ah Tahan Bazar pawng ah inn 2 a kaang, tiah kan theih.Meithat mawṭaw 2 le sangchung mi i bawm in mei cu an hmih khawh. Minung ai hliam mi an um lo, Innchung thilri belte tlawmpal lawng an laak manh tiah theih a si. Zei ruang ah a kangh ti hi hngalh a si rih lo.\nThawng pang dang, FDC timi Federal Democracy Charter Part 1 le Part 2 na rel cang maw Dohthlennak hi acan a sau bak ko lai tinak asi. Mifim mithiam le Politician kip nih mipi cu thazang pek cio le Ruahnak chuah cio asi. Mipi hmaikhap asi bak ti lo. Hmaisuan in ṭhithruai can tampi kan ngei ko nain, kan tlawlh ruangah a chuak mi asi ko. Thingkung maw hau hmasat ding ti le, thingtan in maw kan tuk hmasat lai tiah kan I fian lo caah asi ko.\nFederal Phunghrampi suai hnu ah maw Luban kan I thimh lai Timi ah, kan tlau dih. Laklawh in varal pelh lo, kal fawn lo in kan um caah tu dirhmun hi kan phan. Hruaitu le Luban asimi kip nih tuak cikcek can kan phan cang. Aluan lei hmanh khi asi cang.\nNan Rel Hlan Ah Share Cio Uh,Laipa Awng Min Nih A Tulio Kanram Buainak, Kong A Tial Mi Cu A Relrih Lo Mi Nan Um Sual Ah Rakrel Ve,


Breaking News: Pu Bawi Cung Nung Le A Fapa Nam In An Sawh Hna I Sizungah An Tlakpi Colh Hna – Chin World News Evening\nBreaking News: Pu Bawi Cung Nung Le A Fapa Nam In An Sawh Hna I Sizungah An Tlakpi Colh Hna\nMarch 15, 2020 Salai Van Chin News\nSalai Cung Khenglawt nih a ṭialmi: Breaking News. Sam’s Club dawr ah Pafa rual namsawh an tong! Texas State, Midland khua ah Pu Bawi Cung Nung le a fale cu Sam’s Club dawr ah thilcawk an kal i dawr chung ah misualpa nih nam in a sawh hna!\nPu Bawi Cung nung nih cun nam a kan sawh nak hi Asian lei mi hi coronavirus hi nanmah ruangah asi tiah ati. Pu Bawi Cung Nung hi a hmaiah namte a sawh nain a hma fak tuk loh, cun a fapa hniang Samuel Van Dawt Cung hi a keng ah nam sawhnak hliam a tuar ve, upa deuh Robert Uk Lian Bawi hi namte sawhnak a mitsir in a hnakhaw tlenglak a sawh i a hma fak ngai ngai tiah hungkhar lei nih an ti!\nAtu lio Asian mi remlonak fak ngai in a karh caah chawhvah i ralring hna u sih. A hlei in nangmah lawng hrim hrim in mirang dawr kal lo ding. Sam’s Club dawr ah Pafa nih namsawh an tong! Texas State, Midland khua ah Pu Bawi Cung le a fapa cu Sam’s Club dawr ah thilcawk an kal i dawr chung ah misualpa nih nam in a sawh hna i a fapa cu a hmai ah fak ngai in a hliam ti si.\nPu Bawi Cung Nung le fapa te atubantukin nam in a sawhtu hna hi Jose Gomez t a si i kum 19 lawng a si rih. Zaanlei suimilam 7:32 p.m ah atubantukin a sawh hna hi a si. Zeiruangah dah atubantuk in Jose Gomez nih Pu Bawi Cung Nung te pafa hna hi nam in a sawh hna ti aruang theih a si rih lo. Thawngpang thar hna a um ah cun thanh khawh kan rak i zuam lai. Chirhchan: Cbs7\nChinmi Nih Cun Chin Party Ah Kan Dir Hau, Chinmi Si Ahcun Party Dangah Kan Um Ding Si Lo\nKan I Lawmhnak Hmun Hi Khuai Ka Dah A Si?


Salai Lungthli Tum: Ralzaam sok hi doh hlah uh, Thantlang ralkap sakhan caah kan nunnak pek a phu lo | The Chin Express\nSalai Lungthli Tum: Ralzaam sok hi doh hlah uh, Thantlang ralkap sakhan caah kan nunnak pek a phu lo\n2020 Thimnak ah Pumpak in Chin State Hluttaw ṭhutden aa cuh vemi Salai Lungthli Tum nih;\nRam ṭha phak khawh hi kan miphun caah a ṭha, ralzaam sok nan doh awk asi lo, ati\nCun, Thantlang ralhrang sakhan kan lak thawngin democracy kan ngah lai lo, cucaah Thantlang ralkap sakhan caah kan mino hna nunnak liam hi a paam tuk (aphu lo), ati\nRam ṭha phak khawh khi kan miphun caah suikhor bantuk a si, Laimi cawmtu cu ramṭha a phanmi an si. Ramṭha ah kan unau tam deuh an phak khawh ding khi kan miphun caah thilṭha tuk asi, ṭihnungmi thilchia a si hrim lo.\nRam ṭha ah kan unau tam deuh an phak khawh nak hnga bochanmi kan pale nih UNHCR le ramdang cozah hna sin ah biatak tein chimrel le advocacy nan tuah a herh tuk caan a si.\nDothlennak a tuahtu phu zong nih refugee sok hi thazaang nan pek lo hmanh ah biatak tuk in nan doh awk a si lo, tulio cu MAH tluk deng in refugee sok nan dohmi hmuh tikah lung a tha lo.\nRam ṭha phanmi le a phan te dingmi hna nih Chinram an sersiam khawh bik te lai timi kan i fiang a hau tiah ka ruah.\nDemocracy a kan ngahter lo ding Thantlang ralhrang sakhan caah kan mino nunnak sungh a phu lo\nKan pasalṭha hna nih Thantlang sakhan khi nunnak tampi pek in la kho taktak hna sehlaw democracy cu kan ngah hlei hnga maw? Thantlang innlo teh a him deuh hnga maw? Vanlawng he tank he bomb an thlaknak hmun ah maw ai can deuh hnga?\nMan a ngeilo mi sakhan kha man a sang bikmi kan mino hna nunnak in thlen a duhmi ramṭha khuasa nan tam ning zoh tikah lungrawk taktak khi a si.\n‘Nan ralchia ee, Thantlang nan veng kho lo ee, sakhan cu nan la ngam rih lo maw?’ tibantuk in nan zai hnawh tuk hna. Phaisa thawhtu nan si ve caah nan hmai khah lo lung in raltuk ai thawhmi kan mino an tampi lai. Cheukhat an nunnak a liam thai. Ngaih a chia hringhran.\nYangon, Mandalay le Naypyidaw ah Kawlmi nih biatak tein an doh hlan chung cu Laitlang ah a ṭhahnem lomi sakhan lak le khuachung kah ding cu rak forh hram ti hlah u. Phaisa nan thawhmi nakin kan mino nunnak le a ciammi innlo man a let thong in a fak deuh timi rak thei cang u, ramdang in saza ṭuan duhtu pawl.\nChin ramkheltu dang hna hmurka:\nSalai Dokhar nih Thantlang kong a chimmi mah hi hmet law rel khawh asi.\nSalai Ceu Bik Thawng nih tutan dothlennak kong a chimmi pawl mah hi hmet law rel khawh an si.\nTheihternak: Salai Lungthli Tum siseh, Salai Do Khar siseh, Salai Ceu Bik Thawng siseh, an chimmi bia hi The Chin Express nih kan pom/lo tinak asi lo. A ṭha tiah an ruahning cio in ram le miphun caah ramkheltu an si bang, kannih rian cu an chimmi mipi sin phakter tiang lawng asi. Pom/lo bia chahnak cu a ngaitu le reltu mipi nan ta asi — Kan ruahnak aa khatmi pa bia lawng mipi sin phakter i kan ruahnak aa khat lomi pa bia mipi sin phakter duh lo (kap ṭanh ngeih) cu kan si khawh tawk in kan hrialmi asi.\nPrevious articleMalaysia Chin Thawngpang: CRC nih Sianginn a Dirh, nan Fale Kaiter Khawh asi Cang Lai\nNext articleAA: Kawl Ralkap he zeitik paoh ah aa kap kho kan si caah mipi ralring tein um uh


USA Mipi Second Bawmhnak Le BLM Phu Nih Chicago Ah Dawr An Bauh – Lai Lungrawn Post\nUSA Mipi Second Bawmhnak Le BLM Phu Nih Chicago Ah Dawr An Bauh\nAugust 12, 2020 admin World News\nSecond Stimulus Check; Federal Cozah nih virus ruangah Minung pakhat $1200 le ngakchia pakhat ah $500 pek ding in timhtuahnak an ngeih thanmi cu White House le Democrats hruaitu hna kap hnih lungtlinnak an ngeih khawh lo ruangah atu tiang ngah khawh si lo.\nDemocrats hruaitu hna le White House palai hna cu a thar in stimulus check kong ceihmainak an thawk than cang. Tuzarh chungah cun lungthinnak an ngei kho lai tiah kap hnih in zumhnak an ngei. Tuzarh I lungtlinnak an ngeih khawh ahcun ni 6 chungah kan kuat dih lai ti a si.\nBLM Phu Nih Chicago Ah Dawr An Bauh; Minak tanhtu BLM phu nih nizan ah Chicago khua I Miracle Mile dawrpi cu an bauh I thil an fir caah police nih an zuanhnawh hna I minung 100 an tlaih hna. Police minung 10 hliamhma an tuar ve.\nDawr bauhnak ah a tel vemi , Ariel Atkins nih “I don’t care if someone decides to loot a Gucci or a Macy’s or a Nike store, because that makes sure that person eats, that makes sure that person has clothes.” a ti. Mizeimaw nih Marcys dawr, Nike dawr asiloah Gucci dawr an bauh ahcun ka zeihmanh poi lo, a firtu hna nih thilpuan le eidin an ngeih a biapi. Insurance an ngeih ko caah ka zei poi lo a ti. Nizan I dawr an bauhmi ruangah thilri $60 miiloin man an fir. Thilfir lawng hmanh si lo, an thilri an hrawh piah chap hna.\nChicago cu Democrats pawl nih a ukmi khua a si. US ah Meithal ikahnak le misuak gang an tam biknak khua a si. BLM phu cu Democrats pawl nih Republican tuknak tanbo bantuk in an hmanmi hna an si an ti. Credit: Salai Lairamthang\nChin Ramkulh Chungah Tanghra Awng Marks Sang Bik Cu Tedim Pengkomh Nih An Hmuh


CPC Zuamcawh Ah Minung 48 Le Pengtlang In Minung 9 Aa Pai Ding An Chuak - THE CHINLAND POST\nCPC Zuamcawh Ah Minung 48 Le Pengtlang In Minung 9 Aa Pai Ding An Chuak\nSalai Cunng Cung|2019 April 25| Avoi 2nak Chinland Paih Championship (CPC) cu April 26 in 27 tiang Hakha Khaikam hall ah an tuah lai. Hi CPC Paih ah hin Pengtlang pa 9 le zuamcawh Middleweight minug 32 le Heavyweight minung 18 an i pai lai tiah kan theih.\n“Avoi 2nak CPC paih cu kumdang tuah bal lo mi zong kan tuah chiah lai. An i paih tikah tei le tei lo fiangin referee nih a theih lo ah cun CPC tuanvo ngeitu sin ah tangka 20,000 in zuamcawh hal khawh a si. Tuanvo ngeitu nih video in tha tein zoh hnu i tei an pek ah cun tangka 20,000 khirh than a si lai. Cun round thawngthanhtu ah Lai ngaknu muidawh pakhat zong kan hlan chih. Pengtlang in club a dir mi chung in minung 5 lawng paih khawh a si lai. Hi minung 5 tam in a chuakmi cu a dang tein an dir than ve lai (Chuncung le Zophei zong club khat ah an um kho men). Hi CPC paih a nikhatnak ah special zuamcawh a um lai, ani hnihnak ah judo a um lai. Hi paihnak ah zuri paih a ngah lai lo” tiah CPC tuanvo ngeitu Salai Khua Aye nih The Chinland Post ah a chim.\nCPC paih ah pengtlang in a chuak kho mi hna cu, Zophei, Khualhrintlang, Mi-e, Senthang, Bual, Chuncung, Hnairlawn, Hakha Khuathar, Hakha Hhuahlun an si i pengtlang pakhat ah minung 5 lawng paih khawh a si lai tiah kan theih.\nCPC paih ah Judo aa zuam ding mi Bawi Hlei le Zaw Htun an si lai. Special zuamcawh ah Van Ram Awr le Mang Thawng Lian an si lai.\nPrevious Myanmar Press Council Le Chin Media Rampi Suttung Phunli Kongkau Ceihmainak An Ngei\nNext Thantlang Private Sianginn Pakhat Aa Chap


Tapis orient Nain (6la), ca. 1Mio. nd/mc B...\nPrix normal : 3 934,95 €\nSpecial Price 2 624,95 €\nPrix normal : 3 804,95 €\nSpecial Price 2 534,95 €\nTapis orient Täbriz, ca. 550.000 nd/mc Beige\nPrix normal : 5 859,95 €\nSpecial Price 3 904,95 €\nTapis orient Täbriz, c...\nPrix normal : 5 719,95 €\nSpecial Price 3 814,95 €\nPrix normal : 5 754,95 €\nSpecial Price 3 834,95 €\nTapis orient Revorug B...\nTapis orient Revorug Beige\nPrix normal : 2 104,95 €\nSpecial Price 1 404,95 €\nTapis orient Yalameh B...\nTapis orient Yalameh Beige\nPrix normal : 1 779,95 €\nSpecial Price 1 184,95 €\nTapis orient Täbriz Beige\nPrix normal : 10 984,95 €\nSpecial Price 7 324,95 €\nPrix normal : 8 324,95 €\nSpecial Price 5 549,95 €


KALAYMYO PENGAH KAHDOHNAK AA THAWK TTHAN – The Chinlung Post\nNihin Zinglei ah Kalaymyo Peng ah Kadohnak aa Thawk Than.Nihin (July 16) zinglei sml. 6:00 hrawng in Kalaymyo nithlanglei ah a ummi khuate pawl ah SAC ralhrang le PDF karlak kahdohnak aa thawk tthan.Nizaan zong ah kap hnih kahdohnak a um i PDF in minung pahnih le khuami pahnih an nunnak a liam. SAC ralhrang lei in minung 17 an thi tiah Kalay-PDF nih thawng an chuah.\nSAC ralhrang nih Drone in PDF pawl an umnak hmunhma an ngiat hna i, RPG le Sniper Rifle pawl in an kah hna.Nihin zinglei ah aa thawk tthanmi kahdohnak thil sining kong he pehtlai in thanwgpang fiang in theih a si rih lo. Credit: The Chin Journal\nNizan an i kahnak thawngpang:Ralhrang kawlralkap le Kalay PDF i kahnak ah ralhrang minung 17 an nunnak liam. Nizan i kahnak ah ralhrang minung 17 an nunnak aliam i, Kalay PDF lei in minung pahnih an nunnak a liam ve tiah thanhnak an tuah. Ralhrang hna cu nizan ah Chauh Phu, Dunuai le Sikhua lei ah kal an i tim hna. Cu ahcun Kalay PDF nih bomb he an kah colh hna i, zan suimilam 7 le cheu tiang i kahnak a chuak.\nHi i kahdohnak ah mi sawhsawh minung pahnih zong an nunnak aliam. A nunnak aliammi hna hi ralhrang kawlralkap nih an kahmi hna a si tiah an chim. Atu zong ralhrang kawlralkap hna nih kahdohnak an tuahnak hmun ah ralhrang kawlralkap pawl an chiah tthan hna i, umhmun an khuar tiah an chim. Hi konghe pehtlaiin mipi hna cu ralrin tein um uh tiah Kalay PDF nih an langhter.


Pasal Ttha Khuaruah Bak Si “Salai Lungthli Tum Chinram Hruaitu Si Ninglaw” – Chuncha News\npakhatnak ah khuapi 9 ah special sianginn(UK i grammar school bantuk) pakhat cio ka ser hmasa lai. English an hmang lai. A qualified bakmi cachimhtu ka sawm hna lai, hmundang an ngahmi nak tam deuh hlawh ka pek hna lai. Special taktak in ca ka chimhter hna lai. Mirang native speaker zong English chimhtu caah ka lak hna lai.Tang nga cung cohlan a si hnga. Luh a duhmi poah nih entrance test an phi hmasa lai. A thiam bik pawl thim an si lai i an thiam chinchin nak hnga cachimh an si lai.Hiti kan tuah khawh ahcun kum 10 ah cun Chinram cu Myanmar ram chung ah cathiam tambik an chuahnak state ah ser khawh a si lai.Cozah nih cozah phaisa hi a phi chuak ding fimcawnnak ah tam deuh a hman awk a si.\npahnihnak ah Yangon le Mandalay um private siizung i siibawi minthang specialist pawl ka sawm hna lai i Chinram siizung ah ka tuanter hna lai. Private siizung nih an pekmi hlawh nakin tam deuh ka pek hna lai. Hlawh tam deuh pek ahcun Chinram an rat duh lonak ding aruang a um lo.Chinram ah siibawi specialist kan ngeilo ruang ah mipi tam tuk harnak kan tong, Yangon ah sisehlaw a nung hnga dingmi mizaw tampi cu specialist kan ngei lo ruang ah an thi lengmang. Dam lonak a zual deuh poah ah Yangon kal a hau timi um ti hlah seh. Lam tampi cawh nakin siizung thilri tam deuh cawk kai tim fawn hnga. Mah pahnih hna hi Chin mipi caah zeidang nakin a biapi deuh tiah ka ruah. Atu lio kan dirhmun le cozah budget zong in tuah khawhmi a si fawn.\nThawngpang dang relchap<<2020, THIM NAH AH NLD NIH, TEI A HERH HRIMHRIM RIH NAK: NLD cu,kan theih cio bang in, kawlram tlaih hip Uktu, Ralkap dotu An si ti cu, kan theih dih ko hna lai, Asi nain, NLD Arak do ziar tu hna kan um sual ah cun, Aw!! Ralkap lei ah pei ka. rak țan ziar ti kha theih kan hau. hee\nNLD tuan bia,tawi; kawlram buai khawh, 1988 October in, Aung Su Tin.tiin rak dirh asi. Aung Su Tin kong. U AungKyi..U Aungkyi hi,Ralbawi,MajGeneral arak si, Gen, Newin nih Aana Ating ah khan Amah changtu ara si, Revolution Council chung arak si nain, ai din i, Pumpak Bussines Athuah. Aungkyi nih Aungsan sukyi kha kan Upa chungah Comunlist kan um ati i Sukyi nih Hmaitonh bia ruah nak a neih hna i, Ahlan ah cun, kan rak si ko nain,Atu ah cun kan kaltak iDemocracy kan si cangan ti caah, Vote in U Aungkyi Asung i, Aungkyi cu, Union Democracy party a dirh i a vai vuan țhan.U Tin Oo hi, General Ralbawi arak si, Mifel miding tuk a rak si i Ralkap Pohpoh nih an rak duh tuk..kei mah zong nih ka rak Uar taktak ve, 1989 March Thantlang ah an rak tlung i, Motor in a van țum Acawl cangh ning Akan chonh ning ka hmuh tik ah ka Uar Chinchin, khah i zuam Umu a ka ti ka keng Aka bangh Phuphuk tiah, Ramhruai tu ding ah cun Pa fit taktak Asi.\nKan miphun kan dawt ning hna Ai khat dih: CNLD Party hi, 2015 ah Arti an khuai khawh lo nak kha, Hmun hma kan i kianh duh lo ruang Asi khah…Atu le KaChin zong Party zong an i fonh ko, Zakhain zong an i fonh Adang party zong an i fonh cio ko hna,.Hruaitu pa khat cio an si ko hna.Adangchim ding a tam pi zarih seh. NLD nih hin term 2 hnih hi Aungsan sukyi Nun chung ah Ralkap do ko rih seh..Ralkap A tei kho tu dang an um lo..Kawlram Adam ah cun,Chinram zong Adam ve lai. Catialtu: Sangling Thantlang.


US Ram Um Chinmi Caah Thawngpang Tuk Pakhat! – The Cherry Par\nUS Ram Um Chinmi Caah Thawngpang Tuk Pakhat!\nTax file season a phan cang. Tax hi khoika poh ah file khawh a si. Nain, tax kong a thei tuk lomi sinah file ahcun, a hnu ah a lam kip in problems a rak chuak tthan tawn. Experience le education a ngeimi sinah file ahhin a ttha bik. Laimi an si ahcun, pakhat le pakhat i bawmh a si i a ttha chinchin.\n← MAH nih Amay Suh a um ti lailo caah amah sinah NCA phu an ra dih lai tiah aa ruah sual!\nSodom le Kamorah bantuk in Than Tlang hi Tahchun ding a si hrim hrim lo →


UDP Party Lutlai Pakhat Cu Thong Zaam Mi A Si Tiah Tlaih A Si – The Chinlung Post\nA hmasa bik ah hi thawngpang hi The Hakha post ah lak mi si mipi nih hi kong hi theih a herh ko tiah ka ruah caah ka vun langhter mi si,Hnin-si Party tiah auh mi United Democratic Party i Myanmar ram Lutlai a si mi Zahkhung Zung Sau & U Kyaw Myint cu thonginn in a zaam mi a si tiah 2020 September 30 an tlaih ko nain Chin Ramkulh chung um UDP party cu ngol an i tim lo tiah thawng kan theih.\nTlaih a tong mi U Kyaw Myint hi Yangon nitlaklei pengkomh chung a ummi Hlaingtaayar khuapi chung Panhlaing inn ah a ummi a si tiah theih a si.Atu bantuk in an tlaih mi kong he pehtlai in, a umnak sang rian ngei upa pakhat nih, “Zaan suimilaam 10:00 tluk ah an tlaih. U Kyaw Myint hi Mandalay Oobu thawnginn in a zaam mi a si tiah thawng theih asinain a dik le dik lo cu aa fiang rih lo,” tiah The Voice Media sin ah a chim.\nTlaih a tong mi U Kyaw Myint i party UDP hi atu Myanmar ram Cozah a tlai lio mi NLD party chang ah Hluttaw Palai a ngei tam cemmi party an si tiah kan theih. U Kyaw Myint hi thonginn in a zaam mi le Tuluk rammi sinak card i tlaih in Canada ram khuasak le lamli khomi a si tiah theih a si.\nParty Lutlai U Kyaw Myint cu tlaih le taza cuai a tong ko nain Chin Ramkulh chung i UDP party hna cu ngol loin hmai kan nor chin rih ko lai tiah Hakha Peng Ramkulh Hluttaw No.2 in aa zuam ding Pu Ram Peng sin in thawng kan theih.Pu Ram Peng nih, “Kan pu hi tlai hna hmanh sehlaw a poi kan ti lo. Hi party hi U Kyaw Myint lawng nih dirhmi si loin, minung 150 nih dirhmi a si. Party zong a rawk lai lo. Meepek sawmnak zong atu hi kan kal cuahmah ko.\nKei hoi hna cu Senthang Peng ah aa zuam ding ka si i, mizapi nih an ka dirpi ngaingai. Teinak zong ka hmu ko lai ti zumhnak ka ngei,” tiah The Hakha Post ah a chim.Party2020 kum Myanmar ram party tling Democracy thimnak ca ah UDP party in Hluttaw thudan 39 chung ah hmun 38 an i zuam lai. Cun, UDP party hi tutan thimnak Chin Ramkulh chung ah NLD party dih in a tam cem a pahnihnak an si tiah Chin Ramkulh, Thimnak Zung lei in theih a si.


Tlangcung Mi Vialte Remdaihnak Tuah Kan Sawm Cang Hna, Nan Mah Duhning In Ram Kan Ser Than Lai - Chin Eleven News\nHakha CDF Pasaltha Nih Catholic Siangbawi Rev. Fr. Noel Hrang Tin Thang Kongah Lehnak An Tuah Cang


Thaizing 28/3/21 Sun Day Ah UFC Boxing Heavyweight Championship Turu Tuk Mi Zoh Khawh A Si lai. – Chintanbo\nMarch 27, 2021 admin THEIHTLEI 0\nThaizing sunday zingka,kawlram suimilam ah cun 8:30am ah UFC heavyweight championship bout ropui tuk mi le zoh nuamtuk mi cu,kan hmuh cang lai.UFC 260 main event ah UFC heavyweight champion asi lio mi,Stipe Miocic le Francis Ngannou hna cu an ni phomh cang lai ti si.UFC 260 an ni thonhnak hmun hi, Apex,Las Vegas,USA ah a si lai i, main card hna hi, kawl ram suimilam ah cun, sunday zing 8:30am ah silai.\nAn ni thonh lio hi sony ah cun live in zohkhawh si lai i, online in a zoh duh mi caah cun, Sony Live lei ah zohkhawh si fawn lai.UFC konglam i heavyweight min thang bik si mi Miocic nih hin, Ngannou hi tuan deuh ah khan cun a rak tei mi asi i, kum 2018 January thla ah khan,UFC 220 ah khan Miocic nih cun Ngannou lak ah a title hi a rak hum cang mi a si.\nMiocic sin in a sungh hnu cun,Ngannou nih hin, fakpi in a zuam tthan i,a tu-ah cun,a thiamtuk cang ti si. a tu zongah hin vawi 4 a thong cang i,a vawili ning tein teinak a hmu cang caah, a tu Miocic he an ni thongh tthan tik zongah hin, Miocic nih hin, hlan lio bantuk cun,a tuah kho ti lai lo tiah zumh asi.\nWeigh (rih) leiah cun an ni thlautuk ko nain, a zang deuh mi Miocic hi 234lbs asi i, a rit deuh mi Ngannou hi, 263lbs bak asi caah,30lbs bak in a rit deuh ti si.\nHi puai ah hin,UFC welterweight hna le mi dangdang hna zawng an ni thong len lai tiah theih asi.rak zoh ve hmanh ,a nuamtuk ko lai.\nCredit : World Sport News


Thai Ram Ah Online In Hriamzuar Mi Meithal (3500) le Kuan Nuaikhat An Tlaih - Chin Eleven News\nThai Ram Ah Online In Hriamzuar Mi Meithal (3500) le Kuan Nuaikhat An Tlaih\nAugust 13, 2021 Lianchin Thang Myanmar 0\nThai ram Khokan le Chinyian ah Online in hriamzuar mi minung pathum le meithal 3500 le kuan nuai khat hrawngah he August 11 ah tlaih an si tiah theih a si. Hriamzuar tu hi kum 38 mi pa pakhat cu Khokan ah tlaih a si i,pakhat kum 43 hrawng mi pa pahnih hi Chinyian ah tlaih an si.\nKhokan ah tlaihmi pa pakhat i a inn ah Refill 1414 le,Pistol 122 le kuan 920,000 an tlaih i,Chinyian i an tlaihmi hna sin in Refill 1786 le,Pistol 224 le kuan 57500 an tlaih tiah theih a si.\nIndonesia, Shweden,American,Turkey, France,China ram ah hriamnam hi kuat ding asi tiah theih a si.Hriam cawknak Website chungah fakthanh an tuah i a caw duh tu hna nih Line i chungah lut in tangka in zuar le cawk mi a si.\nHi hriamzuar hi kum nga chung an tiah cang i ram kip in a cawduh tu thong sawmnga hrawng an si,nikhat ah hriam a thong leng an zuar tiah theih a si.TCP\nRelchap:People’s Defence Force (Kalay) kahdohnak thawngthanh Nizan thokin Kalaymyo peng thlanglei Naatchuang khua chung ah rallokap an lut i chekhlat nak an tuah i Chin ramri ramri Pan Mon Chuang khua ah hmunhma la mi rallokap hna cu nihin zanlei sang ah ChuangKhuah,NaatChawngung lei ah i thial ding an kal pah ah PDF ( Kalay ) hna nih chunhnu suimilam 2:30 ah an kham hna i i kahnak a chuak.\nRallokap phu hna cu NaatChuang khua ah pehzulh in hmunhma an la ko rih caah i kahdohnak hi pehzulh in a um khawh rih caah Kalay le Gangaw kar mawtaw tlungkal cu mawtaw thlalangawng on bu te le khua mi mipi kilveng tu hna theih in ralring tein nan tlun kal nak lai thawng kan in thanh hna.TCP\nThla 2 Chung Kahnak Ah Ralkap Minung 1100 Leng An Thah Hna\nRalkap Motor 2 Bomb In An Puah Hnawh Hna I Ralhrang 20 Leng An Thi


12 May Ah Mindat Ah Ralhrang le CDF Kahdohnak A Chuak! – Kawltu Team\nChin ramkulh,Mindat ah mipi vengtu ralkap le ralhrang rallokap i kahnak a chuak tiah khua mi sinin kan theih. Tuzan suimilam 7:20PM in suimilam 8 :00 PM leng tiang Mindat Myanmar Economic bank hmai le palek umhmun pawngah i kahnak a chuak.\n“A tu cu a dai cang,bawmtu ding ralhrang mawtaw panga in an ra ti’n kan theih,boruak kan hngak lio” tiah CDF-Mindat tuanvo ngeitu pakhat nih a chim. Tu zaan zongah Mindat ramri hmun pakhat a si mi Thinchawng khua lamton ah ralhrang nih hriamngan pawl an kahnak a um, tu zaan i kahnak ahcun hliamtuar mi hna fianghlang in theih a si lo tiah a chim chap.\nTutan an i kah thannak cu rallokap nih an tlaihmi 5 hna kha a hnu bik May 12, chunlai 12:00 pm ah nan thlah hna lai Mindat khua mipi uktu (Pyituh Ohchohzi) nih an hal hna!\nRallokap nih cun 5 chungah 4 kan thlah hna lai i Matupi in a rak rami rallokap mawtaw 15 hna cu khua chung pal khawhnak nan pek hna lai tiah an leh hna! Cucu Mindat khua mipi uktu le CDF nih an cohlan khawh lo caah an biaruahnak a rawk i atu bantukin an i kah thannak a si!\n← Pu Tler Ling Ralkap Tlaihnak In A Thih Hnu ah Kan Laipa Pakhat A Nunnak A Liam Ve.\nRalhrang rallokap le Mindat mipi hna kar biaruah nak hnawh a si cang →


China Le Russian Zong An Cawlcangh Kho Ti Lo – The Cherry Par\nChina Le Russian Zong An Cawlcangh Kho Ti Lo\nCHINA LE RUSIA ZONG AN COL KHO TI Lo. UN Security Council ah Veto Power hmang in Kawl Ralkap a dirkamh pengtu China le Rusia cu tutan Ralkap Aanaa ting kong biakhiahnak ah a donghnak ahcun an col kho ti ve lo i. Nihin ah UN Security Council ram 15 an dihlak in Kawlram Ralkap Aanaa tingnak cu kanhkuat (Condemn against Military coup) dingin hnatlaknak vote an thlak viar cang. Security Council ah mah bangukin ram dihlak kanhkuat tu umloin in hnatlaknak an ngeih khawh mi hi Security Council ah a um bal setsai lo mi asi.\nUN Security Council nih Kawlram Democracy lam cu a mah bawn ah sisehlaw Ralkap nih nan tlaih mi hna Daw Aungsan Suu Kyi le Upa hruaitu dihlak nan thlah dih hna lai tiah Statement nawl an chuah cang. Ralkap caah lam a pit ngai cang. UN in dirkamhtu ram a ngei ti lo caah Ralkap cu Tapung bantuk an si cang tinak asi. Cakei mei tlaih bantuk an si cang. Zeidah a cang lai, zoh rih hna usih.\nRelchap, 21 Uprising Ai Thawk Taktak Ko Rua. Biatenh Hi ca ka tial tikah Political party duhdanhnak tel in ka ti hnawhchan mi a si lailo. Ralkap nih uknak an lak in nithum a tling. Ngaihthlem taktak in uknak an lak tikah thaizing deitiang ah cun suimilam 72 ti mi Smart 72hrs a dih cang lai. Cozah tungtlang zong hnawhhnam taktak in an ser i, khuapi (myone) uknak tungtlang tiang an ser cang. Ralkap nih uknak an lak tikah a fawinak in chim ahcun uknak tungtlang pathum Legislature, Executive le Judiciary ning in a lak dih (2008 Constitution 419 ningin ti khi a si). Ai lak dih.\nRampi uknak Council thar (State Administrative Council) a ser. Minung 16 an i tel (tuzaan ah 5 a chap hna). Chairman ah a MAH lila ai thim. NLD cozah chan Attorney General le deputy pawl an rian a phuah hna. Daw Thida Oo cu Attorney General ah a thlen. Palik lukzik rian a dinhter i, Deputy Genral Than Hlaing cu Public Affair Deputy Minister le Palik luzik a kemhter. UEC thar minung paruk a thim hna. Central Bank bawibik thar ah U Thein Nyein a thim. Union Minister thar minung 13 a thim hna. Ramkulh le ramthen Council thar minung 12 le autonomous Council thar minung paruk a thim hna. Khuapi uknak (TAD) ah minung panga in ser ding ah tungtlang a van. A biapi deuh cu hivial hi atulio ralkap nih uknak a lak nithum chung ah rampi uknak a ser mi chung in an si hna kan ti. Hrelh mi tete an um pah. A zapi ning chim zong hi ai huam lemlo.\nPresident U Win Myint le State Counselor cu taza a cuai hna. February 15 ah biacaihnak a chuahpi hna lai. NLD cozah le Hluttaw cu a hrawh cikcek tinak khi a si. Dai tein va um uh, hmaikum ah thimnak kan tuah piak hna lai ti khi a bia tlaih a si. Mah vial kha ralkap uknak lak le NLD cozah kong cu van si rih seh. Ka tlangtar ka nganh pah cang. Mipi lei kong kan hun chim cang lai. Capo ka hun tenh. Lai khuate pakhat cu Ralkap uknak lak cu tuzaan lei lawng an theih an ti (hehehe). Tahlak ah nihchuak. Ngaihthlem taktak a si ca ah. Phone line vialte a thah dih. Radio ngaih a um tilo. Mifir bang a lut kan ti nain a lai ni hrawng thlihran kha cu ai dang ngai ko.\nKan lau. Kan thin a lin. Democracy ram ah zaan kan it nain, ralkap cozah kuttang ah kan i tthang. Thawh phak in 88 Uprising lio bang lamcung chuah a duh an tam ko lai. Asinain, ruah lengmang ah meithal hmai ah kan thih than ding theih ko in lam va chuah cu ahohmanh nih duh le ngamh cio a si ti lo. 88 lio a lo lo. Cheukhat nih ralchiat zong an puh ko. An mawh ve lo ka ti. A hohmanh an mawh lo. A tulio hi ralkap nih mipi sin ah ‘thinlung khuaruah raltuknak’ (Psywar) a ser cuahmah. Smart 72hrs tibantuk, khuapi chung ah raltuknak ttheng he vah le security chah taktak in chiah tibantuk in an tuah. Mi an hip tuk ve. Asinain, mipi an hruh ve ti lo tikah an tei cuahmah kan ti khawh.\nAtulio ah ram mipi tam-u nih lungrual tein an tuah cuahmah mi dai tein ralkap cozah dohnak ai thawk. Meithal zunkhat a puak rih lo. Politician pawl le activists pawl cu an tlaih lengluang ko hna nain hi duhlonak langhter ruang ah buai taktak a chuak rih lo. Hi duhlonak tuah mi chung ah Civil Disobedience Campaign hi a ngan bik a hung si.\nCivil Disobedience Campaign/Movement ti mi cu mipi ralkap cozah thar kha legitimacy kan pe hna lo ti khi a si. Cozah thlahlawh a la bak mi hna nih uknak latu cozah kuttang ah rian kan tuan lailo tiah an rian vialte an chuahtak. Tuzaan tiang ah ramchung siizung 100 deng siibawi te nih rian an chuahtak. Engineer cheukhat nih an rian an chuahtak. Sipin cheukhat zong an i tel. Thaizing kip ah civil servants phu zeitluk nih dah an rian an chuahtak lai timi cu a lang lai i, hihi a biapi ngaingai mi Campaign a si. Ramchung siibawi le siizung riantuan te upat awk an tlak. Heroes taktak an si.\nCozah riantuan nih an rian an chuahtak tikah cozah a derthawm cuahmah lai. Ngunkhuai tam pipi petu cozah riantuan nih an rian an chuahtak tikah ngunkhuai a zor lai. Phaisa a tla lai. Dollar man 1400 MMK a phan manh. Cozah riantuannak a der tik le mipi nih cozah rian an chuahtak tikah ralkap cozah administration a tla (breakdown) te lai. A tlawm le a tam nih a ngeih ve lai cu! A ngai ti ahcun CDC hi vawleicung ramkhel tuanbia ah a hlawhtling mi an tam lengluang. Zomhtaih ding a si lo.\nA pahnihnak ah ramchung khuapi tampi ah ralkap cozah duhlo nak cu zaan suimilam 8:00 pm ah an thawk i, durkecheng tum thawng le mawtaw horn tumthawng nih khuapi a thang chinchin cang. Ningzah hngal lo ningzah ter (Shaming the shameless Movement) kan ti lai. Hihi vawleicung media le ramchung media nih phozar a si tikah ramdang cozah phihkhar nak zong a ranh phum telai. Pehpar ah uknak lak a nihnihnak ah ramchung investment tuahtu hna nih phaisa dollar billion zeimawzat dih in an riantuan mi an ngol hna. Pathumnak ah Nationwide Political Defiance Movement a si. Ram pumpi in ralkap cozah thar theihpi duhlonak a si. Hriamtlai kip nih ralkap an nawr cuahmah. Party (USDP le a kawi pawl telh lo) kip nih thanhca an chuah. Cozah rianfial mi theihpi lo ding a karh cuahmah. Karh chin hram seh.\nHi hna pathum nih hin a tulio ah hma an lak bik rih kan ti lai. Kau pi in mei bang a tlan ahcun hlawh a tling kho mi lam an si. Asinain, dirhmun ngei lo (karlak minung) an tamtuk ahcun #CDC hi a hlawh a tling lailo. Ralkap uknak kan duh lo taktak ahcun nunnak thap kan ngamh lo hmanh ah an cozah riantuan kholo lak in tuah cu kan ngamh a hau. Hi zawn ahhin party kong ka tenh talai. Kei cu miphun party a dirpi tu le CNLD a tanhtu ka si. Zeihmanh va sisehlaw ralkap nih uknak an lak mi cu zei dirhmun hmanh in ka cohlang kho bak lo. Ka riantuan mi cu journalism (soft power) le caholh a si ko. Asinain, democracy a dirpi lo mi dictatorship cu ka khap tawk in 100% ka doh lai. Mahatta Gandhi nih, “ram pakhat ah uknak phung ninglo le rutreu in a chuah ahcun an phungzulh duhlo kha mipi rianthiang (scared duty) a si” tiah a chim. A dik.\n21 Uprising (21 A-ye-daw-pung) ai thawk ko cang rua tiah ka ruah. Ram mipi kan rian cu ralkap uknak chiakha doh kha a si. Kan miphun covo a ruat mi (common interest) hna an um ahcun kai tel ve ko lai. Kan i khah lonak zawn ahcun kan i dannak kha lungthiang tein ka chim ko lai. Kan miphun nih a tumtah mi Federal Democracy ram ngah nak ding ah ralkap cozah doh kha kanmah le kan zawn cio ah duty a si ve tiin ka hmuh. Kan miphun kong he pehpar in hun chim ka duh. Chin miphun cu miphun dang kuttang ah kan sifah le kan harsat he kum 120 leng kan um cang. Kan vawlei, kan covo le kan zeizong a ttettiam cuahmah cang. Kan tihphan le kan thlalau nih a kan thah deng lengmang. Zeimaw te ah kan lau a fak tuk. Civil War kum 70 a lonh cang. Civil War kum 100 a phak sual ahcun kan tlau te lai nak ding a fawi tuk telai.\nCu ca ah a tu te hin mino hna nih kan miphun lamthluan cuan pah hna usih. A tulio Kawl miphun he ruru hranghrang ralkap kan doh khawh hna lio ahhin ngamh tein kan doh ve caan a si. Hi ramkomh ah ralkap kan doh khawh nak lam a um ahcun doh ko hna usih. Ralkap tei ahcun kan miphun himnak lam a um. Asinain, ralkap zong teilo, miphun pi chilhnak zong teilo buin Civil War kum 100 kan tlin ahcun kan miphun #duty ai thleng te kho men.\nSalai Tial Hram Ling\n← Zahan Zan Belchia Tumtu Minung 47 Tlaih An Si\nKan raltha seh! Atu kan ttih ahcun kan tefa chantiang An ttihnak lawngte in a khat lai →